
Religiune  şi  ştiinţă. 

Un  scriitor  de  astăzi  a  făcut  afirmaţia,  că  un  sin¬ 
gur  naturalist  credincios  trage  în  cumpănă  mai  mult  decât 
întregi  volume  pline  cu  teorii,  când  e  vorba  să  stabilim 
raportul  dintre  religiune  şi  ştiinţă.  E  adevărat,  că  na¬ 
turalistul  credincios  a  rezolvit  pentru  sine  în  mod  practic 
chestiunea  raportului  dintre  religiune  şi  ştiinţă;  el  ne 
oferă,  prin  urmare,  un  argument  concret  despre  armonia 
ce  poate  să  existe  între  aceşti  doi  însemnaţi  factori  ai 
vieţii.  Asemenea  argumente  avem  multe,  pentrucă,  cu 
foarte  puţine  excepţii,  naturaliştii  cei  mai  de  seamă  din 
toate  timpurile  au  fost  oameni  cu  credinţă. 1  Pentru  ei 
credinţa  religioasă  ce  o  profesau  n-a  fost  o  piedecă  în 
cercetările  ştiinţifice  cu  cari  se  îndeletniceau,  ci  dimpo¬ 
trivă,  prin  studiul  naturii  au  găsit  nouă  motive  pentru 
sprijinirea  şi  adâncirea  credinţii. 

Am  puteâ  aduce  multe  exemple  de  acest  fel.  De 
astădată  ne  oprim  însă  numai  la  două  nume,  bine  cu¬ 
noscute  între  învăţaţii  veacului  trecut. 

Unul  e  Iulius  Robert  Mayer2,  dela  naşterea  căruia 

1  Vezi:  « Revista  Teologică »  a.  V,  pag.  161—171. 

>  K.  A.  Kneller,  Das  Christentum  and  die  Vertreter  der  neueren  Natnr- 
wissensckaft,  ed.  II.  1904.  pag.  15—22. 

în  toamna  trecută  s’au  împlinit  o  sută  de  ani.  Cu  ocazia 
comemorării  acestui  centenar,  pe  lângă  meritele  nepe- 
ritoare  ce  şi  le-a  câştigat  Robert  Mayer  pe  terenul  ştiinţii, 
a  fost  scoasă  la  iveală  din  diferite  părţi  şi  însuşirea  lui 
de  om  religios.  Şi  într’adevăr  acest  mare  savant,  căruia 
se  datoreşte  formularea  principiului  despre  «conservarea 
energiei»,  ş'a  dat  pe  faţă  cu  toată  îndrăzneala  convin¬ 
gerile  religioase  de  cari  eră  pătruns.  El  spune  că  în 
decursul  meditaţiilor  sale  asupra  acelui  principiu  avea 
ceasuri  când  se  simţea  ca  şi  inspirat. 

Intre  anii  1840 — 41  a  făcut  o  călătorie  ştiinţifică 
în  India  ostică.  înainte  de-a  intră  în  corabia  cu  care  a 
călătorit  a  scris  alor  săi  de  acasă:  «în  orice  zonă  mă 
voiu  găsi,  nu  voiu  încetă  a  înălţă  fierbinţi  rugăciuni  cătră 
Dumnezeu,  ca  pe  cei  iubiţi  ai  mei  să-i  păzească  în  de¬ 
plină  sănătate».  Tot  atunci  scrisese  şi  părinţilor  săi  între 
altele:  «acum,  pentru  un  timp  oarecare  vă  zic  rămas 
bun,  prea  iubiţi  părinţi!  Primiţi  mulţumirea  mea  fiească 
pentru  multele  binefaceri  de  cari  neîncetat  m’aţi  făcut 
părtaş;  primiţi  călduroasele  mele  cuvinte  de  iertare  pentru 
multele  mele  greşeli  şi  nerecunoştinţe ;  primiţi  şi  fierbin- 
ţile  mele  rugăciuni  pentru  binele  vostru»...  în  decursul 
călătoriei  sale  adeseori  aminteşte  de  încrederea  ce  o 
aveâ  în  Dumnezeu.  Când  a  ajuns  la  lada  cu  cărţile  în 
9  Martie,  a  scris  următoarele:  «Cu  triumf  am  ridicat 
în  înălţime  Biblia  şi  cartea  de  cântări,  după  cari  m’am 
dorit  mai  mult  şi  cari  acum  în  fiecare  zi  îmi  fac  ceasuri 
plăcute.  Ferit  de  sgomotul  lumii,  inima-mi  e  predispusă 
spre  rugăciune  şi  trăind  în  contact  cu  natura  măreaţă, 
nu  cunoşti  ceva  mai  frumos  decât  înălţarea  cu  sufletul 
la  Creatorul». 

Suferinţele  grele  prin  cari  a  trecut  în  anii  următori 
i-au  întărit  şi  mai  mult  convingerile  religioase,  ceeace 

se  poate  vedea  şi  dintr’o  scrisoare  pe  care  a  trîmis-0 
ia  sfârşitul  anului  1851  prietenului  său.  .din  tinereţe,  pre¬ 
latului  Lang  din  Ludwigsburg:  «Părerea  mea  veche, "că 
adevărurile  ştiinţelor  naturale  se  rapoartă  faţă  de  reli- 
giunea  creştină  ca  păraiele  şi  râurile  faţă  de  apa  mării, 
această  părere  acum  mi  s’a  prefăcut  într’o  conştiinţă  vie. . . 
Copleşit  de  ispite...  cădeam,  dacă  în  ceasurile  cele  mai 
grele  din  vieaţa  mea  graţia  lui  Dumnezeu,  câştigată  prin 
mijlocirea  ta,  nu  mi-ar  fi  deschis  calea  cea  dreaptă!»... 
în  gura  unui  mare  naturalist  o  asemenea  mărturisire 
înseamnă  mai  mult  decât  numai  o  simplă  asemănare 
poetică. 

Cu  ocazia  unui  congres  al  naturaliştilor  ţinut  în 
Innsbruck  în  a.  1869,  fiind  invitat  să  ţină  şi  el  o  confe 
rinţă,  dupăce  ş’a  desvoltat  teoriile  şi  a  scos  din  ele 
concluzii  contrare  materialismului,  a  încheiat  aşa:  «Din 
toată  inima  mea  exclam :  O  adevărată  filozofie  nu  trebuie 
şi  nu  poate  să  fie  altceva  decât  o  pregătire  pentru  re- 
ligiunea  creştină!» 

într’o  altă  conferinţă:  « Despre  nutrire »  spune  ur¬ 
mătoarele:  «Vorbind  cu  Plato,  noi  nu  putem  încetă  să 
admirăm  chiar  în  sfera  lumii  neînsufleţite  înţelepciunea 
Aceluia,  care  a  creat  cerul  şi  pământul...  De  curând  au 
voit  să  ridice  necesitatea  de-a  ne  nutri,  pusă  sub  eti¬ 
cheta  «luptă  pentru  existenţă»,  la  valoarea  unui  principiu, 
şi  în  acest  chip  au  ajuns  la  consecvenţe  foarte  unila¬ 
terale.  E  adevărat  că  decurge  o  luptă  pentru  existenţă, 
cine  o  poate  nega?...  Totuş  nu  foamea,  nu  răsboiul, 
nu  ura  e  factorul  care  susţine  lumea,  ci  —  « iubirea »  1 

Pentru  ideile  ce  le-a  profesat  a  avut  să  îndure  multe 
atacuri  în  publicistică,  dar  a  întâmpinat  şi  aprobare  din 

1  Cf.  Otto  Zockler,  Gottes  Zeugen  im  Reich  der  Natur.  ed.  II.  1906. 
pag.  325  —  327. 

partea  oamenilor  serioşi.  Convingerea  că  între  ştiinţă 
şi  religiune  trebuie  să  existe  armonie  nu  l-a  părăsit  nici 
odată.  In  1870,  ţinând  o  conferinţă  despre  cutremurele 
de  pământ,  a  spus:  «Dintr’o  anumită  parte  se  pun  toate 
silinţele  pentru  de-a  scoate  un  raport  duşmănos  între 
credinţă  şi  ştiinţă,  o  părere,  la  care  eu  nici  decum  nu 
mă  pot  alătură». 

într’o  scrisoare  adresată  predicatorului  Rud.  Schmidt 
din  Stuttgart  numeşte  Robert  Mayer  sistemul  lui  Darwin 
«erezia  modernă»,  care  operează  aproape  numai  qu  hi- 
poteze  şi  care  a  legat  frăţie  cu  speculaţiuni  infructuoase 
şi  greşite.  In  Germania  chestiunea  aceasta  are,  fără  în¬ 
doială,  numai  din  acea  cauză  aţâţa  aderenţi,  pentrucă 
din  ea  pot  scoate  capital  pentru  ateism.». 

în  contra  ateismului  şi  a  materialismului  s’a  ridicat 
Robert  Mayer  în  toată  vieaţa  sa  cu  cele  mai  necruţă¬ 
toare  arme  ale  adevăratei  ştiinţe.  Pe  patul  său  de  moarte 
(f  1878)  repeţeă  adeseori  cuvintele  biblice:  «Fericiţi 
cei  morţi  în  Domnul!»  în  gura  lui,  cuvintele  din  în¬ 
cheierea  rugăciunii  «Tatăl  nostru»:  «că  a  Ta  este... 
puterea»  aveau  un  profund  înţeles.  Mult  a  meditat  el 
asupra  acestor  cuvinte,  de  al  căror  adevăr  s’a  convins 
prin  cele  mai  originale  cercetări  ştiinţifice  ce  le-a  făcut 
în  vieaţa  sa  laborioasă. 

Al  doilea  bărbat  de  care  vreau  să  fac  amintire  la 
acest  loc  e  naturalistul  şi  filozoful  Gastav  Theodor 
Fechner  (f  1887),  cunoscut  îndeosebi  prin  studiile  sale 
pe  terenul  psiho-fizicei.  Nu  pot  spune  că  a  fost  un  cre¬ 
ştin  pasionat,  dar  ni-a  lăsat  o  mărturisire  despre  sfânta 
Scriptură  vrednică  a  fi  cunoscută,  de  mai  mulţi. 

Ce  însemnă  sfta  Scriptură  pentru  Robert  Mayer, 
am  văzut;  dela  Theodor  Fechner  încă  avem  o  foarte  fru¬ 
moasă  apreciare  a  sftei  Scripturi.  E  următoarea: 

«Am  fost  odinioară  într’un  oraş  cu  case  şi  palate 
din  cărămizi,  pietri  cioplite  şi  din  marmoră,  toate  zidite 
bine,  aranjate  în  regulă  şi  întrecându-se  în  frumseţă.  în 
mijlocul  oraşului  se  găsea  însă  şi  o  colibă  veche,  plină 
de  găuri  şi  spărturi  şi  de  colţuri  întunecoase,  încât  se 
părea  că  numai  slujeşte  nici  unui  scop  omenesc;  n’aveâ 
încheieturi,  nici  proptele,  încât  eră  o  minune  că  mai 
stătea  ridicată.  M’a  cuprins  râsul  când  am  văzut  această 
colibă,  rămasă  din  vremuri  barbare,  în  mijlocul  acelui 
oraş  frumos  şi  bogat,  şi  ziceam  în  mine:  mâne  va  fi  o 
dărâmătură.  Când  m’am  întors  după  o  sută  de  ani, 
toate  casele  şi  palatele  de  prin  prejur  erau  dărâmături 
ori  au  fost  renovate  ori  altele  nouă  zidite  în  locui  lor, 
după  cele  mai  recente  regule  de  zidire  şi  acomodate 
trebuinţelor  celor  nouă.  Numai  vechea  colibă  stă  tot 
pe  locul  ei,  cu  găurile,  spărturile  şi  cu  colţurile  ei  întu¬ 
necoase,  aşâ  cum  am  văzut-o  înainte  cu  o  sută  de  ani, 
încât  mi  se  păreâ  că  dintele  vremii  se  macină,  dar  ea 
rămâne  neschimbată.  După  alte  sute  de  ani  am  găsit 
acelaş  lucru:  coliba  cea  veche  stătea  pe  locul  ei,  pe  când 
totul  în  jurul  ei  se  înoise  şi  schimbase.  Atunci  mi-am 
zis:  aşâ/O  ţine  puterea  lui  Dumnezeu. 

Din  case  şi  palate  ieşeau  pe  stradă  bolnavi  şi  os¬ 
teniţi,  şi  nici  un  doftor  nu-i  putea  vindeca;  dar  cei  cari 
intrau  în  coliba,  care  ea  se  păreâ  că  are  lipsă  de  re¬ 
paraturi,  se  făceau  sănătoşi  şi  veseli.  Atunci  mi-am  zis : 
aici  locueşte  mântuirea  cea  dela  Dumnezeu.  Intrând  în 
colibă,  am  văzut  pe  cineva,  care-şi  punea  mâna  pe  bol¬ 
navi  şi  osteniţi,  încât  se  făceau  sănătoşi  şi  veseli.  Am 
cunoscut  că  e:  Hristos. 

Acea  colibă  veche,  cu  găurile  şi  spărturile  şi  cu 
colţurile  ei  întunecoase,  lipsită  de  încheieturi  şi  proptele  e 
—  sfânta  Scriptură.  Privindu-o  cu  lâica  minţe  omenească ; 

ce  găsim  într’ânsa  ce  s’ar  mai  putea  susţinea,  ce  n’a 
fost  batjocorit  de  oamenii  batjocoritori,  ce  ar  mai  putea 
ţinea  concurenţa  pe  piaţa  literaturii  nouă,  plină  cu  scrieri 
frumoase  şi  din  cari  eradiazâ  înţelepciunea  omenească, 
prinsă  în  fraze  bine  închiegate  şi  documentate?  Poate 
luă  ea  concurenţă  cu  vre^una  din  acestea?  Şi  totuş, 
chiar  şi  cele  mai  frumoase  şi  mai  înţelepte  scrieri,  cari 
paradează  cu  conţinutul  lor  strălucitor,  se  învechesc 
repede  şi  trebuie  să  facă  loc  altor  scrieri  cu  învăţături 
nouă.  Scriptura  însă  rămâne  şi  va  rămânea,  tot  ea  cea 
veche,  şi  duhul  iui  Hristos,  care  eradiază  dintr’ânsa,  va 
face  sănătoşi  şi  veseli  pe  toţi  cei  bolnavi  şi  osteniţi 
cari  se  vor  apropia  de  dânsa». 1 

Câţi  din  ceî  cari  vor  ceti  aceste^şire,  vor  intră  cu 
sufletul  în  acea  veche  colibă  şi  vor  primi  în  inima  lor 
duhul  înalt  şi  sfânt,  care  transpiră  dintr’ânsa?  Câţi  vor 
zice  ca  Rob.  Mayer:  «cu  triumf  am  ridicat  in  înălţime 
Biblia...  care  în  fiecare  zi  îmi  face  ceasuri  plăcute»? 
In  aceste  vremuri  grele,  la  acest  izvor  de  putere  sufle¬ 
tească  trebuie  să  alergăm  cu  toţii,  ca  să  ne  primenim 
şi  înoim  fiinţa  noastră  întreagă.2  Cine  ar  îndrăzni  să 
spună,  că  dela  aceasta  îl  opreşte  ştiinţa?! 

Dr .  Nicolae  Bălan. 


1  Der  Kriegsruj,  Nr.  24,  a.  29. 

*  Un  ziar  care  până  acum  n’a  spus  vorbe  bune  despre  religiune  şi 
despre  cuvântul  lui  Dumnezeu  *Berliner  Tageblatb  —  sub  impresia 
răsboiului  a  scris  următoarele: 

♦  Es  gibt  cm  Buch,  das  keines  ist.  Es  gibt  eine  Musik,  die  keine  ist, 
und  wer  die.  Welt  verwinden,  die  Menschheit  ertragen  will  in  diesen  Tagen, 
muss  das  Buch  aus  seinem  Versteck  holen  und  seine  Musik  an  stiliem 
Orte  an  sein  Ohr  halten,  damit  keine  Schwingung  verloren  gehe.  Welche 
Erquickung  und  Hilfe  eine  reine,  wartne  Hand,  die  sicii  einem  auf  die 
Stime  ]egt,  eine  Hoffnung  und  Zuversicht,  die  warm  durch  unsere  Poren 
dringt’  Vjele  Menschen  kehren  heute  zum  Buche  zuriick  und  werden  es 
nicht  mehr  missen  konnen,  nicht  jetzt,  nicht  spăter.  Denn  in  ihm  ist  das 
einzige  Mittel  enthaiten,  wie  raan  diese  Tage  zu  ertragen  habe,  wie  man 
dem  Leben,  das  uns  nach  diesen  Tagen  bendtigen  wird,  gewachsen  bleiben 
kann». 


Moldovenii  la  sinodul  din  Constarea  1418. 

Domnul  Moldovei  Alexandru  I.  cel  Bun,  în  Maiu 
1415  întovărăşit  de  soţia  sa  Ana,  se  află  în  Snyatin  la 
Iagellonul  Vladislav  V. 

Acolo  se  întâlni  cu  solia  împăratului  grecesc  Ma- 
nuel  II.  Paleologul  (f  1423)  şi  a  patriarhului  Eutimie, 
II,  (f  1416)  cari  cereau  ajutor,  ce  şi  primiseră,  în  contra 
turcilor1 *;  dar  în  schimb  trebuiră  să  dee  garanţii  for¬ 
male,  că  vor  merge 3  la  marele  congres  bisericesc  şi 
naţional  politic  din  Constanţa  3  (Elveţia),  care  pe  acea 
vreme  eră  deja  în  plină  activitate  de  o  jumătate  de  an 
şi  mai  bine,4  având  pe  lângă  alte  probleme  grele  şi 
ardente,  în  vasta  şi  epocala  sa  programă  şi  unirea  cre¬ 
ştinătăţii  răsăritene  şi  a  celei  apusene. 

Vladislav  nu  putea  să  nu  condiţioneze  ajutorul  dat 
celor  din  Bizanţ  de  obligamentul  de  a  se  uni  cu  Roma, 
căci,  pe  lângă  aceea  că  însuşi  eră  un  mare  adict  ai  ca¬ 
tolicismului,  mai  trebuiâ  să  urmeze  Ia  fel  şi  pentru  ha¬ 
târul  lui  Sigismund,  puternicul  împărat  german,  cu  care 
eră  frate  de  cruce  în  toată  privinţa  şi  care,  cum  bine 
e  cunoscut,  a  fost  sufletul  congresului  reformator  din 
apus,  din  a  cărui  pompă  şi  reuşită  Sigismund  îşi  făcuse 
chestie  de  onoare. 

Că  Vladislav  a  îndemnat  şi  silit  moraliceşte  pe 
grecii  strâmtoraţi  să  iee  parte  la  conciliu,  o  putem  con¬ 
stată  cu  deplină  siguranţă  pe  lângă  alte  multe  împre- 

1  ioannis  Dliugossi  Historia  polonica,  Lipsiae  M.  D.  C.  C.  XI.  voi.  I. 
anno  1415  col.  367. 

a  Ch.  Auner  La  Moldavie  au  concile  de  Florence.  Paris  1904  pg.  7. 

s  Clădirea  în  care  s’a  oficiat  sinodul  există,  cu  unele  prefaceri  şi  azi, 
E  pe  marginea  lacului  Boden.  Serveşte  acum  de  muzeu. 

4  S’a  început  solemn  în  5  Noemyrie  1414. 

jurări,  mai  vârtos  din  faptul,  că  la  câteva  zile  după 
încheierea  conciliului 6  noul  papă  ales  de  conciliu,  Martin 
al  V-lea,  încarcă  cu  privilegii  şi  onoruri  pe  regele  polon, 
scriindu-i  într’altele,  că:  a-i  întrebuinţat  toate  mijloacele 
ca  să  aduci  pe  greci  şi  pe  toată  secta  răsăriteană ,  Ia 
religia  catolică  etc.  etc.  * 

Deputaţii  grecilor,  sosiţi  la  Snyatin  binişor  mai 
târziu  decât  domnul  moldovenesc,  se  întorc  acasă  totuş 
cu  ceva  mai  iute  ca  el. 

De  bună  seamă  domnul  moldovenesc  nu  a  voiajat 
şi  nu  a  zăbovit  timp  mai  îndelungat  Ia  curtea  regelui 
polon,  numai  aşa  de  distracţie  şi  de  curtoazie  goală, 
ci  fiindcă,  amăsurat  nevoilor  vremii  de  atunci,  a  trebuit 
să-şi  lămurească  şi  întărească  situaţia  precară  a  ţării. 
Trebuie  să  admitem  că  la  tratările  lui  Vladislav  cu  grecii, 
pentru  participare  la  sinodul  de  unire,  va  fi  luat  parte 
efectivă  şi  domnul  Moldovei.  Angajamentului  aici  luat 
şi  poate  chiar  unei  invitări  venită  deadreptul  dela  Si- 
gismund,7  e  de  a  se  atribui  faptul,  că  în  adevăr  moldo¬ 
venii  îşi  trimiseră  delegaţii  lor  speciali  la  sinod. 8 

Timpul  când  au  sosit  plenipotenţiaţii  Moldovei  la 
Constanţa  nu-1  putem  nici  chiar  aproximativ  stabili. 
De  cumva  nu  vor  fi  mers  deodată  cu  exinişii  oraşelor 
din  Ungaria,'  sau  separat  altădată,  ci  se  vor  fi  alăturat 
la  deputaţiunea  generală  a  ortodocşilor,  atunci  au  sosit 

*  S’a  încheiat  în  22  IV.  1418  cnf.  aici  notele  1,  22. 

*  Epistolele  papei  din  4  şi  13  Maiu  1418  la  Caesaris  Cardinalis 
Baronii  Annales  ecclesiasticae  ab  Augustino  Theiner,  Barii  Ducis  1874. 
Tom.  XXVII  cp.  18-19  anno  1418. 

’  [orga.  Ist.  bis.  româneşti  I.  64. 

6  Idem.  Studii  şi  documente  I — III.  pg.  XXXIII. 

8  E  de  relevat,  că  moldovenii,  cari  au  călătorit  la  sinodul  din  Con¬ 
stanţa,  sunt  trimişii  numai  ai  acelor  oraşe,  unde  erau  catolici  număroşi: 
unguri,  saşi,  nemţi.  lorga  Ist.  bis.  1.  c.  Vezi  mai  jos  notele  18  şi  19  şi  21, 

cu  destulă  întârziere. 10 '  Aceasta  s’a  înfăţişat  numai  cu 
două  luni  înainte  de  închiderea  sinodului,  dar  totuşi 
destul  de  cu  timp,  ca  sâ  se  poată  amănunţit  discută 
unirea  dintre  Apus  şi  Răsărit,  care  nu  s’a  realizat  ci  s’a 
ajurnat  pentru  alt  prilej  mai  potrivit. 

Cât  de  puţin  serios  cugetă  papa  asupra  unei  che¬ 
stiuni  atât  de  importante,  se  vede  de  acolo,  că  la  ple¬ 
carea  solilor  din  Răsărit  le  dete  o  scrisoare,  pe  care 
să  o  predeie  celor  6  fii  ai  împăratului,  şi  în  care  Ie 
spune  că  ei  să  se  însoare  numai  cu  fete  de  ritul  apusean. 
Nevestele  apoi  să-şi  păstreze  legea  apuseană,  «ca  aşa 
mai  curând  să  se  deprindă  prinţii  cu  ritul  confesiunei 
romane  şi  pe  calea  asta  9ă  se  uşureze  uniunea  ambelor 
rituri  şi  confesiuni  creştineşti»  11 

Că  oare  reprezentanţii  Moldovei  sunt  ori  nu  cu¬ 
prinşi  între  cei  21  de  episcopi  şi  mulţi  mireni  ai  orto¬ 
docşilor  din  Constantinopol, 12  e  greu  de  aflat.  Mai  ve¬ 
rosimil  e,  că  moldovenii  nu  sunt  de  a  se  căută  între 
aceşti  orientali. 

Din  Ungaria  9  oraşe  libere  regeşti  au  trimis  de¬ 
putaţi  la  sinodul  reformist  din  Constanţa:  «Deputaţi 
civitatum:  Poson,  Tyrnau,  Şopron,  Bucja,  Casovia,  Alba- 
lulia,  Corona,  Claudiopoli,  Belgrado,  ac  Kyrila  Molda- 
viae » 13 

în  urma  lui  Nic.  Densuşianu,  o  vreme  se  credeâ, 
că  cel  din  urmă,  adecă  al  10-lea  deputat,  e  trimisul  ro¬ 
mânesc  din  Moldova  Chirilă.  Părerea  aceasta  se  arată 
ca  neacceptabilă.1* 

10  Au  salutat  sinodul  în  9  Februarie  1418.  Cnf.  notele  18  şi  19. 

11  Periodicul  «Răvaşul,  Cluj  1908  pg.  282  cu  nota  5. 

15  Cari  loseph  Hefele  Conciliengeschichte.  Freiburg  im  Breitgau 
1869  tom.  VU.  pg.  342-3. 

13  Hurmuzaki.  Documente  I ;  2;  pg.  497  nr.  409. 

14  lorga.  Ist.  biser.  I.  c.  64.  N.  Dobrescu  «Bis.  ort.  română»  Buc. 
XXXIV  154.  Auner  I.  c.  7  şi  «Ungarisches  Magazin»  t  IV.  Presburg 
1787  pg.  254. 

Nu  persoana  unui  Chirilă  a  reprezentat  pe  moldo¬ 
veni  la  sinod,  ci  oraşul  lor  Chilia. 

Dar  cum  se  va  probă  mai  la  vale.  Moldova  a  luat 
parte  la  Constanţa  nu  numai  prin  Chilia,  ci,  pe  lângă 
alte  8  oraşe,  şi  prin  oraşul  Belgrado,  adecă  Cetatea-albă, 
(pe  vremi  Moncastron,  Asprocaston,  Ackerman). 

Deci  între  aceste  10  oraşe  enumărate,  cele  două 
din  urmă  nu  au  reprezentat  pe  unguri,  ci  pe  români. 
Părerea  asta  mi-am  întemeiat-o  pe  împrejurarea,  că  un 
martor  ocular  al  sinodului  spune  (deşi  confuz),  că  Mol¬ 
dova  a  participat  la  Constanţa  prîn  delegaţii  săi  din 
zece  oraşe;  apoi,  în  timpul  mai  nou,  istoriografia  ungu¬ 
rească  adevereşte  că  la  Constanţa  nu  10  ori  9  oraşe 
ungare  au  fost  reprezentate,  ci  numai  opt.Xi 

Chiar  ordinea  în  care  se  pomenesc  oraşele  ungu¬ 
reşti  trădează  un  fel  de  orânduire  topografică  inten¬ 
ţionată.16  întâiu  se  înşiră  ale  Ungariei,  începând  cu  cel 
mai  depărtat  de  Ardeal  şi  sfârşind  cu  cel  vecinaş  Ardea¬ 
lului:  Deputaţi  civitatum  Poson  (Şopron,  Tyrnau,  Buda), 
Casovia.  După  aceste  5  din  Ungaria,  se  menţionează 
3  din  Transilvania:  Alba-Iuîia,  Corona  (Braşov),  Clau- 
diopoli  (Cluj)  şi  în  sfârşit  cele  2  din  Moldova:  « Bel¬ 
grado  ac  Kyrila  Moldaviae  »  adecă  Cetatea-albă  şi  Chilia 
din  Moldova. 

Participarea  Moldovei  la  Constanţa  o  adevereşte 
canonicul  de  Constanţa,17  Uirich  von  Reichenthal  (ori  că 
Richental)  fost  de  faţă  la  tratările  sinodale  din  Constanţa. 
Reichenthal  a  redactat  în  1417,  un  fel  de  buletin  despre 
cele  petrecute  în  sinod.  Cronicei,  sau  raportului  său, 

15  Franknâi  Vilmos  Magyarorszâg  egyhâz  es  politikai  osszekOttetesei 
a  rom.  sz.  szekkel.  Budapest  1901,  pg.  332. 

16  Răvaşul  1909,  pg.  13  nr. 

”  Dr.  iiapaich  Raymund,  Egvetemes  Egyhaz  tortenelem.  Eger  1881 
v.  II.  452. 

îi  dă  titlul :  «( Das )  ConciUum  so  zu  Constantz  gehalten 
ist  worden  etc ».  Sinod  (ul)  la  Constanţa  aşa  a  fost  ţinut. 

Dacă  autorul  şi-a  scris  în  adevăr  la  anul  1417  opera, 
atunci  el  nu  a  descris  întreg  sinodul,  căci  cum  văzurăm 
mai  sus,19  sinodul  s’a  terminat  numai  în  anul  următor 
la  22  Aprilie.  Poate  Reichenthal  să  fi  murit  într’aceea?  Apoi 
dacă  de  fapt  a  scris  în  1417,  atunci  moldovenii  au 
mers  la  Constanţa  nu  numai  separat  şi  mai  ipainte  de 
reprezentanţa  răsăritenilor,  care  sosi  numai  în  19  Fe¬ 
bruarie  1418, 19  ci  peste  tot,  deputaţii  din  Moldova 
s’au  înfăţişat  la  conciliu  binişor  înainte  de  începutul 
anului  1418. 

Opera  lui  Reichenthal  a  fost  până  acum  în  trei  rân¬ 
duri  tipărită.  Mai  întâi  la  1483, 29  apoi  la  1536,  de 
Heinrich  Steyner  şi  mai  pe  urmă  în  1575;  toate  ediţiile 
au  apărut  în  Augsburg. 21 

Cartea  aceasta  a  fost  la  noi  românii  pentru  prima- 
dată  semnalată  de  D.  A.  Sturdza, 22  membru  şi  secretar 
al  Academiei  române  şi  fost  de  repeţite  ori  ministru- 
prezident. 

Reichenthal  şi  puţinele  informaţii  ce  le-a  fixat  în 
cronica  sa  despre  « românii »  dela  Constanţa,  le-a  fixat 
confuz  şi  în  deplină  necunoştinţă  a  geografiei  şi  a  pro- 
nunţei  româneşti,  dealtcum  defect  comun  acesta  la  toţi 
literaţii  străini,  cari  în  veacurile  trecute  au  scris  despre 
noi  în  mod  binevoitor  ori  răuvoitor. 

Reichenthal  scrie,  că  românii  din  ambele  principate 
au  luat  parte  la  sinod.  Din  Moldova  au  venit  delegaţii 

19  Vezi  aici  nota  5. 

19  Cnf.  notele  de  aici  9  şi  10. 

29  Rapaich  ibidinem. 

41  Ediţia  a  II  şi  a  III  se  află  la  biblioteca  Academiei  române  din 
Bucureşti. 

Analele  Academiei  române  Bucureşti  1893—4  ser.  II  tom.  XVI  pg. 
97-106.  (Desbaterile). 

alor  10  oraşe,  iar  din  Muntenia  alor  8  oraşe .  Au  fost 
de  faţă  doi  arhiepiscopi,  şapte  episcopi  şi  mulţi  învăţaţi 
ai  ţării  lor.  «Zwaien  Ertzbischoffen  yres  Lands...vil 
Gelerten». 23 

Reinchenthal  nu  specifică  şi  nu  distinge  nominal 
între  Moldova  şi  Ţara  românească,  ci  zice  că  din  Ro¬ 
mânia  mică  au  fost  reprezentate  10  oraşe,  pe  care  le 
înşiră  cu  numele,  apoi  din  România  mare  8  oraşe,  pe 
cari  deasemenea  le  înşiră  nominal. 

Greutatea  ce  întâmpinăm  e,  că  aceleaşi  oraşe  le  în¬ 
şiră  pentru  Moldova,  pe  cari  Ie  înşiră  şi  pentru  Muntenia, 
apoi  în  vreme  ce  pentru  Muntenia  le  înşiră  pe  toate  8, 
pentru  Moldova  înşiră  din  10  abia  numai  jumătate. 

Numeşte  greşit  Muntenia  «grQsse  Wallachey»  şi 
Moldova  «klein  Wallachey»  şi  oraşele  le  scrie  atât  de 
sucit,  de  nu  le  mai  putem  recunoaşte,  cel  puţin  nu  cu 
toată  siguranţa. 

Iată  cum  le  zice  neamţul  de  Reinchenthal,  târgu¬ 
rilor  româneşti  şi  respective  moldoveneşti:  «Disseind  die 
Stett  aus  der  grossen  Wallachey:  ModerJand,  Herat, 
Sorscha,  Meyda,  Mentz,  Reinsmarck,  lesmarckt,  Molga. 
(Di  zwii  seind  Philistei)»  Vrea  să  spună,  că  ceste  două 
târguri  din  urmă  sunt  reprezentate  nu  prin  nobili  boeri, 
ci  prin  răzeşi,  mazili  ori  negustori,  industriaşi,  adecă 
oameni  de  condiţie  «proastă»24 

După  cât  am  putut  află  până  acuma,  la  noi  nu  s’a 
ocupat  nime  cu  chestiunea  participării  românilor  la  con¬ 
gresul  din  Constanţa. 

Nu  a  preocupat  întrebarea  aceasta  nici  pe  străini. 

23  Pg.  ccx. 

!i  Nu  ştiu  de  le-aş  recunoaşte  în  cele  de  azi  astfel :  Moderland-Bâr/ad  ; 
Htrzi-Hârlău ;  Sorscha-Sa«apa;  Mentz-Af eamţu ;  Reinsmarck  (ori  Reins¬ 
marck)  Roman :  lesmarck-/aşr;  Meyda,..?  şi  Molga...? 


Pentru  întregitatea  altor  chestiuni  ce  au  tratat,  au  atins-o 
aşa  în  treacăt:  Iorga26  şi  Nic.  Dobrescu26. 

Ambii  sunt  de  părerea,  câ  atât  Muntenia,  cât  şi 
Moldova  au  luat  parte  la  Constanţa.  Iorga  crede,  că  cei 
doi  arhiepiscopi  şi  7  episcopi,  de  cari  pomeneşte  cro¬ 
nicarul,  fără  a  le  spune  numele,  nu  sunt  episcopi,  ci 
preoţi  şi  egumeni. 

Dobrescu  zice,  că  sub  România  mare  a  lui  Rei- 
chenthal,  e  a  sp  înţelege  Muntenia,  iară  sub  Ro¬ 
mânia  mică,  Moldova.  E  mai  plauzibilă  presupunerea, 
că  grosse  Wallachey  e  Ţara  de  jos  a  Moldovei,  Mauro 
vlahia,  Moldova  neagră,  cu  capitalele  Belgrado  Ackerman, 
Cetatea  albă  şi  Chilia ,  iară  klein  Wallachey,  e  Ţara  de 
sus  a  Moldovei,  Rusovlahia,  cu  capitala  Suceava. 21  1 

Aşâ  vorbind  cronica,  scăpăm  de  greutatea  de  a  nu 
şti  noima,  de  ce  Reichenthal  înşiră  tot  acele  nume  de 
oraşe  pentru  Muntenia  ca  şi  pentru  Moldova.  In  chipul 
acesta  găsim  deslegare  mulţumitoare  şi  Ia  ceiaialtă  greu¬ 
tate,  că  adecă  zece  oraşe  valahe  au  luat  parte  Ia  sinod, 
dar  cu  toate  astea  cronica  vorbeşte  numai  de  opt.  Da, 
numai  opt,  pentrucă  două  sunt  greşit  însemnate,  cum 
văzurăm,  între  ale  Ungariei:  Belgrado  şi  Chilia. 

In  chipul  acesta  în  sfârşit  aflăm  răspuns  şi  pentru 
împrejurarea  îrfdoelnică,  că  Ţara  muntenească  nu  a  fost 
la  adunarea  din  Constanţa,  cum  nu  va  merge  peste 
două  decenii  nici  la  adunarea  din  Florenţa.  Turcul  face 
acum  şi  va  face  şi  mai  târziu,  ca  Muntenia  să  se  abţină 
dela  veleităţile  unioniste  ale  apusului,  cari  îi  turburau 
tendinţele  de  expanziune. 

’5  In  Ist.  bis.  rom.  o.  c.  63 — 64. 

se  Din  Ist.  bisericii  române  în  rev.  Bis.  ortodoxă  română.  Bucureşti 
anul  XXXIII  1046-1048  şi  anul  XXXIV  pg.  152-155. 

27  Răvaşul  1909  pg.  13 — 17. 

Care  episcop  să  fi  luat  parte  din  Moldova,  cu  cari 
clerici  şi  mireni,  nu  putem  şti.  Pe  vremea  aceasta  în 
Moldova  întreagă  a  fost  numai  un  mitropolit.28  Cine  e 
acela,  nu  se  ştie.  Peste  tot  e  cu  neputinţă  a  se  stabili, 
cine  a  fost  capul  bisericii  moldovene  între  1407, 
(1416)— 1436,  după  moartea  lui  Iosif  I  Muşat,  primul 
episcop  al  Moldovei.  După  unele  păreri,  ar  fi  Macarie  I. 

Dar  cu  greu  credem  să  fi  luat  el  parte  la  sinodul  din 
Constanţa,  căci  între  anii  1415 — 1418  călătorea  mereu  şi 
fără  ispravă  la  Constantinopol,  la  intransigentul  patriarh 
Eutimie  II. 

Macarie  I  pare  că  a  fost  mai  înainte  episcop  în 
Ţara  de  jos  a  Moldovei  ori  la  Roman,  şi  acolo  ar  fi 
fost  cel  dintâi  episcop29.  Din  Roman  ori  din  Ţara  de  jos, 
a  trecut  în  Ţara  de  sus,  la  Suceava.  Purtă  titlul  «Ma¬ 
carie  mitropolit  Moldovalahiei  şi  al  părţilor  de  lângă 
mare ». 

După  Macarie  la  Moldova  ar  fi  urmat  Grigorie  1; 
despre  el  vom  vorbi  în  un  comunicat  separat,  în  legă¬ 
tură  cu  participarea  Moldovei  la  sinodul  din  Florenţa. 

Până  atunci  de  încheere  adaugem  aici  aceea,  că  pe 
timpul  conciliului  din  Constanţa,  în  Moldova  au  fost 
trei  eparhii  de  ritul  Romei:  Baia,  Băcău  şi  Şiret  Toate 
trei  erau  vacante  şi  nu  se  puteau  întregi  din  lipsa  de 


28  După  istoricii  mai  vechi  ar  fi  fost  în  Moldova  două  episcopii  şi 
doi  episcopi,  în  părţile  superioare  unul  şi  altul  în  cele  inferioare. 

29  Combinări  ca  acelea:  că  Macarie  I  al  Moldovei  e  unul  cu  M acariu,  l 
din  Roman,  unul  cu  Macariu  al  Galaţului,  Bistriţei,  Ardealului  din  1469,  apoi 
unul  cu  Macarie  al  Nicomediei  din  1450,  unul  cu  Macarie  mitropolit  al 
Munteniei  din  1442,  unul  cu  Macarie  al  Moldovei  din  1456,  vezi  lorga  Ist. 
bis.  1.  c.  1,  66—67 ;  76,  85,  99,  113.  Dobrescu  Bis.  ort.  română  o.  c.  XXXIV 
148-151;  156,  543  şi  565.  Răvaşul  1909.  13—14,  94,  159,  314—316.  Analele 
academiei  române  seria  II,  tomul  VI,  sec.  II,  pag.  45 — 46.  Rev.  pentru  ist, 
arh.  şi  filologie  an.  II,  voi.  3,  pg.  32.  lorga :  Sate  şi  preoţi  12 — 13  şi  Ştefan 
cel  mare  mitropolia  Ardealului.  Cnf.  nota  1  la  sinodul  din  Florenţa. 


preoţi  şi  credincioşi,  cari  trecură  la  ortodoxie,  trăgând  cu 
sine  şi  o  bună  parte  de  Săcui  din  Ardeal. 

Mă  întreb  acum,  oare  nu  ar  fi  de  a  se  înţelege 
mergerea  Moldovenilor  din  10  oraşe  la  Constanţa  aşa, 
că  nu  ortodocşii  români  merg  la  Constanţa,  ci  parveniţii 
catolici,  sau  mai  bine  zjs,  crâmpeele  lor  decimate  de 
ortodoxia  băştinaşă?  Căci  limpede  vedem,  că  acele 
oraşe  trimit  reprezentanţi,  cari  erau  încărcate  de  străini. 

Gruia. 

'Unde  este  Dumnezeu? 

Privind  grozăviile  răsboiului,  necredincioşii  şi  bat¬ 
jocoritorii  ne  întreabă:  «Unde  este  Dumnezeul  vostru?» 
Dar  pe  noi,  oamenii  cu  credinţă,  această  întrebare  nu 
ne  zăpăceşte,  căci  noi  ştim  cu  cine  este  şi  cu  cine  nu 
este  Dumnezeu  şi  în  răsboiul  acesta. 

Noi  ştim  că  Dumnezeu  nu  este  întotdeauna  cu 
conducătorii  popoarelor,  oricât  de  des  ar  purta  ei  pe 
buze  numele  Lui.  Dumnezeu  anume  nu  este  cu  acei 
conducători,  cari  poartă  răspunderea  pentru  acest  răsboiu 
şi  pentru  tot  sângele  nevinovat,  ce  s’a  vărsat  într’ânsul. 
Ci  Dumnezeu  este  pretutindenea,  unde  un  suflet  omenesc 
protestează  împotriva  orişicărei  nedreptăţi.  Acolo  este 
Dumnezeul  dreptăţii! 

'Dumnezeu  nu  este  cu  acei  oameni  uşuratici,  cari 
nici  în  aceste  vremuri  grele  nu-şi  îndreaptă  sufletul  spre 
lucruri  înalte  şi  vrednice  de  om,  ci  trăesc  numai  pentru 
împlinirea  poftelor  şi  a  plăcerilor  lor  ruşinoase.  Ci 
Dumnezeu  este  cu  cei  din  tranşee,  cari  se  jertfesc  şi 
cari  mor,  când  se  jertfesc  nu  numai  din  supunere  la  o 
poruncă  ascultată  orbeşte  şi  când  mor  într'un  avânt  al 

întregii  lor  fiinţe,  care  ia  asupra  sa  jertfirea  pentru 
dreptate  şi  adevăr. 

Dumnezeu  nu  este  cu  acei  oameni  cari  şi  acum, 
când  se  cere  jertfa  atâtor  vieţi,  n’au  încetat  a  se  legă 
cu  inima  de  materie  şi  în  adunarea  de  averi  îşi  găsesc 
ţinta  vieţii,  dar  nu  văd  năcazurile,  nu  simt  milă  şi  nu 
întind  ajutor  celor  lipsiţi  din  jurul  lor.  Ci  Dumnezeu 
este  în  căsuţa,  unde  o  biată  femee  îşi  petrece  vremea 
lucrând  şi  pentru  cei  nevoiaşi  şi  care  pe  lângă  toate  se 
mai  gândeşte,  că  trebuie  să  trăească  şi  biserica  cu  aşe- 
zămintele  sale  de  binefacere  şi  din  toată  sărăcia  ei  gă¬ 
seşte  să  dea  câţiva  bănuţi  pentru  susţinerea  tuturor 
lucrărilor  începute  întru  slava  lui  Dumnezeu. 

Unde  este  Dumnezeu?  El  este  cu  voi,  taţi  şi  mame, 
cari,  pe  lângă  multe  alte  jertfe  neluate  în  seamă,  acum 
aţi  dat  pentru  patrie  pe  înşişi  scumpii  voştri  copii. 
V’aţi  înfrânat  strigătele  inimii  voastre  şi  toate  protestăi  ile 
iubirii  voastre  şi  j-aţi  lăsat  să  meargă  unde-i  chiemâ 
datoria.  Poate  că  iubiţii  voştri  au  căzut  şi  voi  suferiţi 
în  tăcere,  cum  de  veacuri  şi-a  suferit  durerile  neamul 
vostru.  Poate  că  nici  nu  ştiţi  ce  s’a  ales  cu  iubiţii  voştri 
şi  sunteţi  pedepsiţi  la  chinurile  groazei  pentru  un  timp 
ce  nu  îndrăzniţi  să-l  măsuraţi.  Să  ştiţi  însă,  că  cu  voi 
şi  cu  iubiţii  voştri  este  Dumnezeu! 

Unde  este  Dumnezeu?  El  este  cu  voi,  jalnice  vă¬ 
duve  ale  neamului  nostru,  înaintea  cărora  toţi  trecătorii 
ar  trebui  să-şi  descopere  capul.  Seara,  dupăce  v’aţi  culcat 
copiii,  voi  tot  mai  veghiaţi.  Vă  gândiţi  la  cel  dispărut. 
Şi,  în  fiecare  zi,  voi  înoiţi  jertfa  iubirii  voastre.  Voi 
aduceţi  patriei  această  jertfă,  prin  patrie  omenimii,  pe 
care  acest  răsboiu  trebuie  să  o  servească,  prin  omenime 
lui  Dumnezeu,  a  cărui  împărăţie  şi  dreptate  trebuie  să 
vie  şi  pentru  noi  toţi. 

Unde  este  Dumnezeu?  El  este  aici  în  biserică  şi 
în  sufletul  fiecăruia  din  noi  cari  credem  într’ânsul  şi-l 
iubim.  Poate  că  unii  din  noi  au  venit  aci,  ca  să  caute 
mângâiere  şi  nici  nu  doresc  altceva.  Vor  găsi  la  Dum¬ 
nezeu,  ceeace  vor  căuta,  dar  cu  condiţiunea  ca  să  pri¬ 
mească  ceeace  vor  găsi  în  acel  timp  la  el.  Nu  poţi  şă 
te  apropii  de  Dumnezeu,  fără  să  primeşti  dela  El  o  în¬ 
sărcinare. 

Ştiţi  ce  vrea  Dumnezeu  în  această  clipă?  Dumnezeu 
vă  dă  o  întâlnire  chiar  în  astă  seară.  Când  veţi  fi  sin¬ 
guri  şi  când  linişte  se  va  fi  făcut  în  jurul  vostru,  în¬ 
cercaţi  să  ziceţi  «Tatăl  nostru»,  cu  toată  simplitatea,  dar 
cu  ştiinţă  de  ceeace  faceţi. 

Dupăce  veţi  fi  zis  cuvintele:  « Tatăl  nostru ,  carele 
eşti  în  ceruri »  şi  le  veţi  fi  zis  ca  şi  cum  aţi  fi  înaintea 
cuiva  care  vă  ascultă,  veţi  zice:  «Sfinţească-se  numele 
tău».  Vă  veţi  opri  înaintea  acestei  întâiu  cereri,  pe  care 
atâţia  creştini  o  repetă  din  vârful  buzelor,  şi  vă  veţi 
încercă  să  pricepeţi  ce  aţi  zis.  Veţi  simţi  sfinţenia 
Dumnezeului  vostru  şi  cerinţele  sfinţeniei  sale.  Şi  atunci, 
înaintea  viziunei  acestei  sfinţenii,  continuaţi  (ziceţi  mai 
departe),  dacă  aveţi  curaj...  Dacă  tremuraţi,  continuaţi 
şi  atunci.  Veţi  murmură  apoi:  «Vie  împărăţia  ta!»  Şi-l 
veţi  auzi  par'că  zicându-vă:  «Cum  vrei  tu  să  vie,  când 
eu  n’am  pe  nimeni,  care  s’o  aducă?»  Dialogul  (convor¬ 
birea)  tainic  şi  intim  va  fi  început.  Nu-1  întrerupeţi.  Veţi 
zice  mai  departe,  poate  cu  glasul  mai  încet  şi  cu  neîn- 
drăzneală:  «Facă-se  voia  ta!»  Şi  Dumnezeu  va  ridică 
în  voi  întrebarea,  de  care  vă  este  frică:  «Prin  cine  se  va 
face  voinţa  mea  ?  Ai  zis  aceste  cuvinte  cerând  ca  ea 
să  fie  făcută  de  alţii  ?  Recitarea  acestei  rugăciuni  este 
pentru  tine  un  mijloc  de  a  încredinţâ  altuia  datorinţele 
care  îţi  cad  ţie?  Prin  cine  se  va  face  voinţa  mea,  dacă 

fiecare  se  dă  la  o  parte!»  —  Atunci  poate  veţi  fi  în¬ 
demnaţi  să  strigaţi:  «Stăpâne,  un  zid  este  între  tine  şi 
mine;  este  zidul  păcatelor  mele  şi  al  întunecimii  mele». 
Şi  El  vă  va  răspunde:  «atunci  ce  fel  de  creştin,  ce  fel  de 
creştină  eşti  tu?  Ce  este  Hristos  pentru  tine?  Nu  şti 
tu  nimic  din  ceeace  am  făcut  Eu,  ca  să  sparg  zidul  ce 
te  desparte  de  mine?»  Şi  dacă  veţi  privi  atunci  la  slăbi¬ 
ciunea  voastră  cea  mare,  veţi  auzi  glasul  Lui  zicându-vă : 
«Nu  sunt  eu  acolo?  Cel  care  chiamă  pe  lucrători,  nu 
le  făgădueşte  puteri  trebuitoare?»... 

Rugăciunea  va  fi  zguduitoare.  Veţi  plânge.  Veţi 
strigă  cătră  cer.  Dar  după  această  rugăciune  în  care 
inima  voastră  se  va  zbrobi,  după  acest  plânset,  după 
aceste  strigăte,  eu  ştiu  bine  ce  se  va  întâmplă. 

Peste  un  suflet  de  bărbat  sau  de  femee,  peste  un 
suflet  de  flăcău  sau  de  fată,  va  împărăţi  veşnicul  Dum¬ 
nezeu,  aşteptând  să  împărăţească  peste  lumea  întreagă. 

Trad.  de  D,  Nicandru. 


Puterea  conştiinţei. 

(Din  englezeşte). 

«Căci  fala  noastră  este  aceasta:  mărturi¬ 
sirea  conştiinţei  noastre,  că  am  petrecut  în 
lume  şi  mai  mult  între  voi  în  simplitate  şi  s;«- 
ceritate  plăcută  lui  Dumnezeu;  nu  întru  înţe¬ 
lepciune  trupească,  ci  întru  harul  lui  Dum¬ 
nezeu»  (II.  Cor.  1:  12). 

In  pieptul  fiecărui  muritor  răsună  o  voce  sfântă, 
şi  fiecare  o  aude,  fie  el  de  orice  religiune,  chiar  şi  pă¬ 
gânul,  care  nu  s’a  învrednicit  niciodată  de  lumina  ade- 
vărulţfî.  Acea  voce  răsună  şi  nici  o  linguşire,  nici  o 
mănie  nu  o  aduce  la  tăcere,  ea  strigă  întotdeauna: 
Omule,  fii  drept ! 


înzadar  se  poartă  zeflemizătorul  religiunei  uşuratec 
în  dreapta  şi  în  stânga,  considerând  totul  de  un  lucru 
al  întâmplării,  credinţa  evlavioasă  de  o  manie  a  plebei, 
creştinismul  de  un  frâu  politic,  pentru  înfrânarea  popo¬ 
rului  de  rând;  degeaba  nu  voieşte  el  să  creadă  în  nici 
o  virtute;  înzadar  îşi  zice,  că  totul  e  bun,  ceeace  te 
sfătueşte  prudenţa,  viclenia  şi  egoismul;  înzadar  ar  voi 
el  să  nege  pe  Dumnezeu  din  creaţiunea  nemăsurată, 
pe  judecătorul  îndelungrăbdător  de  peste  stele  — 
căci  vocea  lui  internă  îi  strigă:  Omule ,  tu  minţeşti!  — 
Pământul  se  cutremură  şi  temple  şi  palate  se  dărâmă; 
prieteni  se  scufundă  alături  de  el  în  sicriu  şi  devin 
pulbere  şi  pământ;  în  revoluţiunea  grozavă  a  elemen¬ 
telor  răsună  tunetul  în  toate  cerurile  şi  fulgerile  cu 
lumina  lor  orbitoare  îi  prefac  casa  în  flăcări  şi  cenuşă. 
Atunci  batjocoritorul  nu  mai  batjocoreşte.  Există  un 
Dumnezeu  !  îi  strigă  vocea  internă.  Există  un  Dumnezeu! 
îngână  el  după  ea. 

înzadar  zeflemizează  răufăcătorul  atât  de  mult  vocea 
cea  sfântă  din  pieptul  său  şi  o  numeşte  o  urmare  a 
educaţiufiei  lui,  un  răsunet  al  poveştilor  copilăreşti  din 
bătrâni.  El  vrea  să  se  ridice  peste  ceeace  i-se  pare 
prejudiţiU,  comite  într’ascuns  păcatele  sale  şi  priveşte 
râzând  sarcastip  în  jurul  lui  şi  întreabă:  unde  e  jude¬ 
cătorul,  bare  mă  judecă?  —  Vocea  internă  îi  strigă: 
Rostogoleşte  o  lume  întreagă  peste  păcatele  tale ,  ele  totuşi 
vor  apare  mai  curând  ori  mai  târziu  la  lumina  soarelui! 
—  înzadar  se  aruncă  el  în  petrecerile  viforoase  ale 
lumii:  el  poartă  pretutindeni  cu  sine  focul  mistuitor 
din  inima  sa,  o  scânteie  a  iadului,  care  îl  consumă  pe 
încetul.  Degeaba  vrea  el  să  se  desfacă  de  ordinea 
sfântă  a  lumii,  în  care  pot  prosperă  numai  cele  bune, 
iar  cele  rele  pot  produce  numai  stricăciune:  o  putere 

necunoscută  îl  poartă  cu  sine  şi-l  leagă  pe  el  şi  faptele 
sale  de  această  ordine  eternă.  Stricăciune  izvoreşte  din 
păcatele  sale  cele  mai  secrete.  El  nu  se  poate  apăra 
de  ea;  el  fuge  încontinuu  de  sine  însuşi;  neliniştea  îi 
nimiceşte  întreaga  lui  fiinţă  —  Dumnezeu  e  pretutindeni ! 

Degeaba  invidie  perfidă  persecuţi  tu  adevărul  şi 
voieştî  a  înstrăina  meritului  cu  forţa  coroana  pe  drept 
câştigată!  Ceeace  dejoseşte  gura  ta,  aceea  trebuie  în 
contra  voinţei  tale  să  cinstească  inima  ta  şi  tu  te 
sfârşeşti  cu  ruşinea  lumii,  care  se  grămădeşte  peste  tine. 

înzadar  tirane  fără  inimă  persecuţi  tu  inocenţa, 
pentru  a-ţi  purifică  crimele  proprii;  înzadar  o 'persecuţi 
cu  martori  şi  jurăminte  false,  înzadar  cu  judecăţi  mituite, 
cu  temniţe  ruşinoase,  cu  toate  torturile:  tu  nu  o  poţi 
înfrânge!  Ea  îţi  surâde  senin  în  faţa  ta  cruntă;  ea  surâde 
în  mijlocul  lacrămilor  durerilor  sale,  pe  când  tu  te  în¬ 
grozeşti  în  mijlocul  triumfurilor  tale.  Ea  stă  veselă  în 
temniţa  ei,  pe  când  tu  tremuri  plin  de  groază  la  masa 
ta  îmbelşugată.  După  eşafod:  moartea  ei  e  victoria  ei  şi 
victoria  ei  e  blăstămul  tău. 

Aceasta  e  puterea  conştiinţei,  care  păşeşte  ca  un 
înger  invizibil  în  adunarea  muritorilor  şi  susţine  înaintea 
lor  adevărul,  dreptatea  şi  nevinovăţia,  chiar  dacă  ele  ar 
fi  abandonate  de  toată  lumea.  Pe  criminalist  îl  prinde 
chiar  dacă  s’ar  refugia  în  peştera  cea  mai  ascunsă  şi 
mai  întunecoasă;  pe  păcătos  îl  culcă  la  pământ,  şeadă 
el  chiar  pe  tronuri  şi  fie  păzit  chiar  de  mii  de  soldaţi 
înarmaţi. 

Legea  divină  despre  ceeace  e  bun ,  adevăr  şi  drept , 
e  scrisă  în  inimile  oamenilor.  Pentru  aceea  vocea  con¬ 
ştiinţei  se  manifestă  chiar  şi  la  păgâni,’  şi  pentru  toate 
faptele  noastre,  gândurile  noastre  sau  se  pârăsc  sau  se 
apără  între  sine.  (Rom  II.  14,  15). 

Conştiinţa  ne  învaţă  i  Ea  învaţă  şi  pe  cel  neştiutor, 
ce  trebuie  să  facă.  Nimănui  nu-i  e  permis  a  se  scuză 
faţă  de  lume,  mai  puţin  faţă  de  sine  însuşi  şi  şi  mai 
puţin  faţă  de  Dumnezeu,  Atotştiutorul,  pentru  gre- 
şelele  comise,  sub  pretext  că  n’ar  fi  ştiut  ce  e  drept 
sau  ce  e  nedrept. 

Conştiinţa  ne  învaţă!  Pe  ea  nu  o  putem  mitui; 
ea  judecă  drept.  Dacă  urmezi  acestui  'simţământ  al  bi¬ 
nelui,  atunci  nu  vei  rătăci  nici  când  intenţionat,  nu  vei 
comite  nici  când  rele  cu  ştirea  ta  şi  vei  trăi  cu  tine  însuţi 
în  mulţumire  liniştită.  Ascultă  de  vocea  acestui  în¬ 
văţător,  chiar  dacă  sensualitatea  ta  ar  strigă  cât  de  se¬ 
ducător  în  cpntra  ei.  Ascultă  de  acea  voce  cu  deose¬ 
bire  în  cazuri  dubioase,  când  ai  putea  lătăcî  prin  închi¬ 
năciuni  cu  totul  opuse,  când  poate  avantagiul  tău  nu 
s’ar  putea  menţinea  fără  nedreptate;  când  ai  putea  în¬ 
fiinţa  lucruri  mari,  dacă  egoismul  tău  s’ar  învoi  la  o 
jertfă  oarecare.  Tu  poate  te  gândeşti  la  răsbunare  faţă 
de  un  om,  care  nu-ţi  voieşte  binele;  conştiinţa  ta  îţi 
vorbeşte:  fi  mai  nobil  decât  el  şi  fă-1  să  se  ruşineze, 
mizerabilul,  prin  mărinimie!  Poate  pofte  necuviincioase 
îţi  încâlcesc  simţurile  tale.  Conştiinţa  ta  îţi  strigă:  ne¬ 
mernicule,  vrei  ca  să  arunci  otrava  păcatului  în  pieptul 
nevinovăţiei?  Vrei  ca  şi  satana  să  nimiceşti  un  pa¬ 
radis?  Poate  vei  râvni  după  avere  străină,  poate  după 
o  poziţie  cu  vază,  cari  s’ar  putea  obţinea  numai  prin 
înşelăciune  uşoară,  conştiinţa  ta  îţi  strigă  însă:  stai, 
părăseşte  drumul  apucat,  care  trebuie  să  te  aducă  la 
starea,  ca  tu  însuţi  să  te  despreţueşti  pe  tine. 

Conştiinţa  ne  învaţă!  Ea  ne  învaţă  cu  seriozitate 
şi  dreptate \  Tu  nu  vei  găsi  noroc  pe  altă  cale,  decât  când 
vei  urmări  sfaturile  sale.  Nu  căută  alte  sfaturi;  nu  căută 
o  ocolire,  pentru  a-ţi  putea  satisface  diferitelor  înclinări 

şi  dorinţe,  fără  ca  să  cauzezi  durere  simţurilor  tale  drepte  şi 
cuviincioase,  căci  în  cazul  acesta  tu  judeci  fals.  Pe  tine 
te  seduce  fapta  rea  şi  după  spatele  faptei  rele  e  ascunsă 
deja  căinţa,  care  te  aşteaptă.  Conştiinţa  nu  se  dimite 
la  asemănări ;  tu  crezi,  că  vei  puteâ  negoţiâ  cu  ea ;  nu, 
omule  slab,  tu  te  înşeli,  tu  negoţiezi  numai  cu  ruşinea 
ta,  căreia  voeşti  a  te  da  prins. 

Conştiinţa  învaţă !  Ea  învaţă  cu  putere  dumtie- 
zeească.  Ea  spune:  fă  lucrul  acesta  şi  ocoleşte  pe  acela, 
căci  acesta  e  drept  şi  fiindcă  e  drept  să-l  faci  pe 
acesta,  iar  pe  acela  să-l  întrelaşi;  nu  însă  pentru  aceea, 
fiindcă  ai  puteâ  avea  din  acesta  un  avantagiu  sau  ai 
puteâ  seceră  din  acela  ruşine.  Tu  să  faci  c,ele  bune  şi 
drepte,  fără  a  luă  în  considerare  altceva;  să  le  faci  şi 
dacă  nu-ţi  aduc  folos  vădit;  să  le  faci  chiar  şi  dacăţi-ar 
aduce  pagubă.  Astfel  îţi  vorbeşte  conştiinţa,  astfel  — 
omule  —  însuşi  Isus  Hristos.  Căci  dacă  faci  numai 
ceeace’ţi  aduce  folos,  îţi  vei  luâ  plata  ta  (Mat.  6:  1,  2) 
şi  în  cazul  acesta  ai  fost  numai  prudent,  nu  şi  virtuos. 

Conştiinţa  admoniază!  Celce  este  om  —  a  greşit, 
şi  celce  a  greşit  a  simţit  admonierea  judecătorului  său 
intern. 

Dejâ  ca  copii  Ia  jocuri  sau  Ia  alte  acţiuni  ale  noastre 
simţeam  un  fel  de  groază,  înainte  de  a  săvârşi  o  faptă 
nedreaptă  din  uşurătate  sau  în  urma  unor  exemple  se¬ 
ducătoare,  ori  apoi  în  urma  propriilor  noastre  încli¬ 
nări  rele. 

Cât  de  vehement  îi  bate  hoţului  inima,  înainte  de 
a-şi  întinde  mâna  spre  avere  străină;  celuice  jură  strâmb 
—  înainte  de  a  încercă  să  trădeze  din  egoism  sau  răs- 
bunare  pe  un  prietin,  pe  o  superioritate  sau  patria! 
Cât  de  serios  îl  admoniază  conştiinţa,  ca  să  abzică  de 

comiterea  crimei,  şi  anume  din  ce  în  ce  mai  serios,  cu 
cât  păcătosul  se  apropie  de  ţinta  sa! 

Lupta  omului,  purtată  cu  el  însuşi,  înainte  de  a  face 
pasul  decis  spre  fapte  rele,  lupta  cu  conştiinţa  sa  —  e 
asemenea  unei  lupte  a  omului  cu  îngerul  său  cel  bun, 
care  vrea  să-l  ţină  pe  loc,  pentru  a  nu-1  lăsă  să  cadă. 
Dar  degeaba  e  seriozitatea  mişcătoare  a  îngerului!  Fapta 
rea  se  comite.  îngerul  se  retrage  jeluitor  şi  tace.  Păcă¬ 
tosul  se  clatină  din  ruşine  în  ruşine,  şi  tot  mai  trist, 
tot  mai  încet  răsună  vocea  ameninţătoare  a  solului 
dumnezeesc,  care  în  fine  se  depărtează  dela  el. 

Priviţi  la  junele  încă  nestricat:  el  vrea  să  .comită 
prima  înşelăciune!  El  vorbeşte,  însă  limba  lui  se  potic¬ 
neşte.  El  merge,  însă  paşii  lui  sunt  neegali  şi  clătinători. 
Din  toate  mişcările  lui  e  evidentă  perplexitatea.  El  vrea 
să-şi  ridice  ochii  săi  cătră  voi,  cu  cari  odată  vă  putea 
privi  cu  bucurie  în  faţă  —  însă  el  nu  poate  suportă 
privirea  dreptului;  el  se  teme,  că  veţi  observă  neliniştea 
conştiinţei  lui.  Aici  se  anunţă  conştiinţa  admonietoare. 
E  încă  nehotărît  favoritul  de  odinioară  al  binelui;  el  se 
ruşinează,  înroşind  de  însuşi  eul  său  nevrednic.  El  nu 
s’ar  putea  privi  in  oglindă,  fără  ca  să  se  disguste. 
Tinere,  ce  până  acum  ai  păstrat  o  inimă  nepătată,  şi 
care  cu  inima  aceasta  umblai  mândru  şi  liber,  aşâ  încât 
bărbaţi  şi  moşnegi  te  invidiau  în  stricăciunea  lor,  — 
şi  tu  fică  gingaşă  a  părinţilor  buni,  —  ascultaţi  de  vocea 
binevoitoare  a  îngerului  vostru  celui  bun ,  pentruca  nici 
când  să  nu  vă  părăsească !  Purtaţi  nevinovăţia  cea  curată 
a  copilăriei  voastre  nepătată  prin  lume  şi  prin  păcatele 
şi  moravurile  stricate  ale  aceleia!  Purtaţi-o  nealterată  şi 
ca  căpetenii  ale  familiilor  voastre!  Făcând  aceasta  voi 
veţi  transportă  ceriul  copilăriei  voastre  în  zilele  bătrâ¬ 
neţii  adânci ! 

Tinere,  priveşte  la  desfrânatul  cu  nervii  ruinaţi,  care 
a  despreţuit  integritatea  sănătăţii  sale  şi  care  grăbeşte 
spre  o  groapă  pretimpurie !  Priveşte  la  neonestul,  care 
în  urma  câştigării  prin  înşelăciune  a  unei  averi  mari, 
nu  are  nici  o  zi  veselă,  fiindcă  de  averea  nedreaptă 
atârnă  un  blăstăm!  Priveşte  la  ucigaş,  care  se  duce 
clătinându-se,  cu  faţa  palidă,  spre  judecată,  fiindcă  prin 
o  furie  a  omorît  pe  fratele  său. 

Şi  tu,  fică,  priveşte  la  fata  desonorată,  cum  ea  — 
ruşinea  rudeniilor  sale  —  se  consumă  în  năcazul  ei, 
fiindcă  a  crezut  cu  prea  multă  uşurătate  seducătorului 
ei  linguşitor;  priveşte  la  acea  mamă,  care  e  despre- 
ţuită  de  înşişi  copiii  săi,  fiindcă  a  devenit  prin  sgârcenie, 
prin  duritate,  prin  disordine  în  căsnicie  —  o  greaţă 
pentru  toată  lumea!  Toţi  aceşti  nefericiţi  au  simţit 
odată  ameninţările  conştiinţei,  precum  le  simţiţi  şi  voi 
şi  cu  toate  acestea  au  avut  cutezanţa  să  le  despre- 
ţuiască. 

Conştiinţa  pedepseşte !  îngerul  cel  bun  a  părăsit  pe 
om  după  pasul  greşit;  îngerul  cel  rău  îl  pândeşte  cu 
torturile  sale.  In  loc  de  bucurie,  se  furişează  în  inimă 
spaima.  Niciodată  n’a  răsărit  din  neghină  grâu  curat, 
niciodată  o  faptă  rea  n’a  tras  consecvenţe  bune.  Oare- 
cari  circumstanţe  sau  întâmplări,  de  cari  tu  nu  te  ai 
temut  de  loc,  o  oară,  despre  care  tu  nici  nu  presu- 
puneai,  scoate  ruşinea  ta  la  lumina  zilei. 

Dacă  am  putea  observă  pe  câte  un  om  în  singu¬ 
rătatea  sa,  când  stă  ţintuit  de  conştiinţa  lui  cea  rea  în 
chinuri ;  cum  e  părăsit  de  Dumnezeu  şi  oameni  şi  cum 
trebuie  să  se  disconsidere  însuşi  pe  sine;  cum  îşi  simte 
depravarea  la  privirea  oricărui  om  drept;  cum  chiar 
numai  un  cuvânt,  exprimat  de  alţii  în  mod  nevinovat, 
devine  în  inima  sa  o  înţepătură  de  stilet,  cum  îl  sparie 

orice  împrejurare  din  siguranţa  lui  artificială  —  va  trebui 
să  recunoaştem:  cu  adevărat,  muşcăturile  de  şarpe  ale 
căinţei  cauzează  mai  multă  durere,  decât  bine  ne-a  făcut 
orice  avantagiu,  orice  bucurie  şi  plăcere  în  oara  păcă¬ 
toasă. 

Chinul  conştiinţei  rele  se  amestecă  în  toate  bucu¬ 
riile  noastre.  Şi  dacă  răufăcătorului  îi  succede  a-şi  uită 
de  sine  în  distracţiile  zilei,  gândul  la  nedreptatea  sa  se 
furişează  noaptea  ca  o  nălucă  la  patul  său.  El  vrea  să 
adoarmă,  însă  amintirea  îl  persecută  în  visuri  grele. 
Diferite  şi  mari  pot  fi  suferinţele  oamenilor,  însă  numai 
una  e  cea  mai  grozavă  dintre  toate  —  e  frica  con¬ 
ştiinţei  !  Ea  ureşte  lumina  soarelui,  care  ar  putea  lumină 
o  crimă,  şi  se  îngrozeşte  de  întunecimea  nopţii,  în 
care  se  obicinueşte  a  se  furişă  trădarea.  Ea  fuge  de 
singurătatea,  unde  gândul  la  fapta  ruşinoasă  comisă 
devine  mai  clar  —  şi  fuge  de  societate,  pentru  ca  să 
nu-i  devie  trădătoare. 

Neconterfit  tremură  inima  vinovată  de  momentul, 
care  'e  cel  din  urmă  al  secretului  său.  Chinul  fricei  şi 
al  mustrărilor  vecinice  însă  se  urcă  în  fine  aşa  de  tare, 
încât  păcătosul  —  pentru  a  se  eliberă  de  groaza  iadului  — 
aleargă  ca  să-şi  mărturisească  însuşi  fapta  sa.  Câţi  uci¬ 
gaşi  nu-şi  găseau  linişte,  până  ce  nu  alergau  la  jude-  , 
cător,  şi-şi  descoperiau  vinovăţia  lor!  Câţi  înşelători, 
zăcând  pe  patul  morţii,  nu  puteau  muri,  pânăce  nu-şi 
îndreptau  faptele  lor  faţă  de  cei  înşelaţi  sau  faţă  de 
copiii  acelora* 

Aceasta  e  grozava  putere  a  conştiinţei.  Ea  poate 
fi  pe  un  timp  oarecare  asurzită,  nici  când  însă  supri¬ 
mată.  Ea  se  trezeşte ;  şi  cu  cât  mai  târziu,  cu  atât  mai 
înfiorător.  Păcătosul  devine  furtul  căinţei  sale;  el  trebue 
să  culeagă  fructele  căinţei  lui,  ale  ruşinei  lui,  fie  chiar 

numai  la  marginea  groapei  sale,  unde  desperează  ne- 
mângăiat. 

Conştiinţa  în  fine  şi  remunerează !  Ea  remunerează 
atât  de  dumnezeeşte,  pe  cât  de  îngrozitor  răsbună  ea 
virtutea  părăsită. 

Celce  are  o  conştiinţă  limpede,  vede  în  toţi  oamenii, 
ce-i  întâlneşte,  numai  prieteni.  El  nu  se  fereşte  de  nimenea ; 
nu  are  a  se  teme  de  nimenea.  El  compătimeşte  pe  cel 
păcătos,  iubeşte  pe  cel  drept  şi  stă  la  dispoziţia  .fiecăruia. 
Inima  Iui  trăeşte  în  veselie  vecinieă.  Nenorocirea,  ce  l-a 
surprins,  o  supoartă  cu  tărie  bărbătească.  Pe  el  îl  întă¬ 
reşte  simţul:  tu  ai  fost  vrednic  de  o  soarte  mai  bună 
şi  nu  ai  meritat  suferinţele  tale ;  Dumnezeu  însă  e  cu  tine. 

Priviţi  la  nevinovăţia  persecutată :  Cu  mândria  unei 
conştiinţe  curate,  ea  părăseşte  palatul  plin  de  viţii  şi-şi 
alege  băţul  de  cerşitor;  cu  o  linişte  dumnezeiască,  ca 
odinioară  Isus  Hristos  în  grădina  Gethsimani,  zice 
ea  cătră  persecutătorii  ei:  «Eu  sunt  aceea,  pe  care  o  cău¬ 
taţi!»  O  netrebnicie  pământească  nu  o  poate  desonorâ, 
pacea  ei  cerească  nu  i-o  poate  smulge  nici  o  întristare. 
Temniţa  i-se  preface  în  plăcere  şi  când  e  silită  a  se 
urcă  pe  eşafod,  atunci  ea  îşi  serbează  triumful  cel  mai 
sublim;  e  o  preamărire  a  ei;  peste  groapa  ei  plânge 
lumea  viitoare. 

Bărbatului,  care  poate  lucră  cu  o  conştiinţă  limpede, 
i-şe  încred  de  o  potrivă  oameni  din  clasa  înaltă,  ea  şi 
din  cea  de  jos.  El  stă  independent;  el  e  un  prinţ,  deşi 
numai  în  haină  simplă.  Căci  cei  ce-1  cunosc,  trebuie 
să-l  şi  stimeze.  înaintea  tronului  şi  al  scaunului  de  ju¬ 
decător  el  stă  fără  frică  şi  surizând  priveşte  în  ochiul 
nostru. 

O  conştiinţă  curată  şi  veselă  e  un  ceriu  în  inima 
omului;  ea  împarte  domnie  peste  cei  răi;  e  un  Dum- 

nezeu  apărător  în  lipsuri,  o  ancoră  în  furtună,  e  pentru 
muribund  cea  mai  moale  perină  a  morţii. 

Dumnezeule  sfinte!  Fă  ca  aceasta  pace  binefăcă¬ 
toare  a  conştiinţei  curate  să  fie  totdeauna  proprietatea 
noastră;  ca  nici  odată  să  nu  roşim,  nici  înaintea  noastră, 
nici  înaintea  Ta  şi  nici  înaintea  altora  pentru  faptele 
noastre;  ca  nici  odată  să  nu  simţim  în  inimile  noastre 
spaimele  unei  conştiinţe  rele  şi  nici  dintele  şerpelui  ve¬ 
ninos  al  căinţei;  ca  să  rămânem  nevinovaţi  şi  curaţi,  cu 
inimă  copilărească  în  vârtejul  vieţii  acesteia!  Noi  sun¬ 
tem  cu  adevărat  slabi  şi  ne  simţim  slăbiciunile  noastre. 
Poate  în  urma  uşurătăţii  minţii  noastre  vom  face  paşi 
prea  grăbiţi;  poate  ne  vom  uită  de  noi  şi  de  voinţa  ta 
sfântă  în  urma  unei  pasiuni  clocotitoare.  «Atunci  o  con¬ 
ştiinţă,  fi  tu  păzitoarea  virtuţii,  a  nevinovăţiei  şi  a  li- 
niştei  noastre!  Simţul  dumnezeesc  al  adevărului,  al  no¬ 
bilului  să  ne  fie  conducătorul,  ca  să  nu  fim  nevrednici 
de  noi  şi  ca  să  nu  decâdem  dela  Dumnezeu,  dela 
Tine,  Isuse  al  nostru,  prin  a  cărui  cuvânî  voim  să  ne 
sfinţim». 

Cum  pot  oare  toate  dulceţurile,  ce  le  procură  o 
acţiune  nepermisă,  o  dorinţă  oprită,  să  nu  păgubească 
pe  om  prin  torturile  unei  groaze  constante,  prin  o  des- 
preţuire  de  sine  inevitabilă?  Cum  poate  oare  o  plăcere 
trecătoare,  gustată  cu  inima  strânsă,  înlocui  sute  de 
oare  de  căinţă  ? 

Nu,  Dumnezeul  nostru,  Tatăl  nostru  cel  sfânt,  nu 
degeaba  ne-ai  aşezat  în  inimă  pe  judecătorul  gândurilor, 
al  cuvintelor  şi  al  faptelor  noastre!  Vocea  conştiinţei  e 
vocea  Ta,  şi  oare  să  disconsiderăm  noi  aceasta  voce? 
Nu,  ci,  decât  să  fim  neascultători  faţă  de  ea,  mai  bine 
să  suportăm  batjocurile  lumii,  sărăcie,  foame  şi  mizerie, 

mai  bine  să  suferim  moartea,  decât  o  singură  vină,  care 
ne  desonorează  faţă  de  noi  înşine. 

Aceste  simţiri,  aceste  hotărîri  să  nu  cedeze  nici 
odată  altora  locul  lor  din  inimile  noastre.  Şi  atunci  cu 
câtă  bucurie  vom  primi  fericirea  vieţii  din  însăşi  mâna 
lui  Dumnezeu;  cu  câtă  tărie  vom  păşi  în  faţa  tuturor 
neplăcerilor;  cu  câtă  speranţă  şi  mângăere  vom  închide 
la  timpul  său  ochiul,  spre  a  trece  în  vieaţa,  ce  va  să  fie ! 

Gh.  Henţia. 

Despre  principiile  unirii  creştine  şi  oarecari 
piedeci,  ce  le-a  întâlnit. 

Cuprinsul:  A  căută  adevărul,  a  nu  impune  credinţele  cu  sila,  ci  prin 

învăţământ. 

1. 

«Drept  aceea,  vă  rog  pe  voi,  cu  vred¬ 
nicie  să  umblaţi  dupre  chiemarea,  cu  care 
sunteţi  chemaţi;  cu  toată  smerenia  şi  blân- 
deţele,  cu  îndelungă  răbdare,  îngăduind 
unul  altuia  cu  dragoste,  nevoindu-vâ  a  păzi 
unirea  Duhului  întru  legătura  păcii.  Lăpă- 
dând  minciuna,  grăiţi  adevărul  fiecare  cu 
aproapele  lui,  căci  suntem  unul  altuia 
m  Idulări». 

(5/.  Pavel,  Epistola  cătră  Efeseni  IV, 
I,  2,  3,  25). 

Unirea  întru  Isus  Hristos  a  întregii  familii  creştine 
nu  va  putea  nici  când  să  ia  fiinţă,  decât  dacă  membrii 
diferitelor  Biserici  se  străduiesc  să  caute  în  mod  sincer 
adevărul;  e  deci  neapărat  de  lipsă,  înainte  de  toate, 
să  arătăm  spiritul  şi  simţemintele,  cu  cari  e  dator  cineva 
să  înceapă  această  operă  măreaţă  şi  sfântă. 

Nu  cu  forţa  se  pot  impune  oamenilor  credinţele 
religioase,  ci  cu  învăţătura,  potrivit  cu  aceste  cuvinte 
ale  sfântului  Pavel;  «Cum  vor  crede,  de  care  n’au  auzit? 

şi  cum  vor  auzi  fără  de  propoveduitor?»  (Rom.  X.  14.) 
Pentru  a  lucra  în  vederea  sfintei  Uniri  a  fiilor  lui 
Dumnezeu,  e  deci  de  lipsă,  ca  toţi  fraţii  acestei  mari 
familii  să  înceapă  a  se  dori  după  cunoaşterea  învăţăturii 
adevărate  a1  Învăţătorului  dumnezeiesc;  e  de  lipsă  să 
se  desfacă  de  orice  ideie  preconcepută  şi  nemotivată; 
să  stingă  în  inimile  lor  toate  simţămintele  de  reavoinţă, 
de  ceartă  şi  de  ură,  cari  i-au  despărţit  până  acum;  tre¬ 
buie,  ca  ei  să  fie  aplicaţi  de  mai  înainte,  a-şi  face  în 
mod  reciproc  toate  concesiile  posibile,  drepte,  legitime, 
şi  a  nu  luă  ca  regulă,  decât  adevărul. 

Dumnezeu  să  ne  ferească  mai  ales  de  a  voi  sâ 
imităm  pilda  fariseilor,  cari  la  întrebarea  Domnului 
Nostru:  «Botezul  lui  loan  din  cer  a  fost,  sau  dela 
oameni?»  cugetară  întru  sine  astfel:  «De  vom  zice,  din 
cer,  va  zice:  Pentruce  dar  n’aţi  crezut  lui?  iar  de  vom 
zice:  dela  oameni,  tot  norodul  cu  pietrii  ne  va  ucide. 
Şi  au  răspuns,  că  nu  ştiu  de  unde»  (Sfântiil  Luca  XX, 
4 — 7).  Nu  în  felul  acesta  se  cuvine  învăţăceilor  lui  Isus 
Hristos,  să  purceadă  în  cercetarea  adevărului;  aceasta 
ar  însemnă,  a  minţi  pe  Dumnezeu.  Domnul,  văzând 
reaua  noastră  credinţă,  ne-ar  repeţi  cuvintele,  pe  cari 
le-a  zis  cătră  farisei:  «Făţarnicilor,  bine  a  prorocit 
pentru  voi  Isaia,  zicând:  Se  apropie  de  mine  norodul 
acesta  cu  gura  lui  şi  cu  buzele  mă  cinsteşte,  iar  inima 
lui  departe  stă  dela  mine.  Şi  înzadar  mă  cinsteşte,  învă¬ 
ţând  învăţături,  porunci  omeneşti»  (Sf.  Mat.  XV,  7 — 9). 
Nu  putem  să  exprimăm  mai  bine  simţămintele,  cari 
trebuie  să  ne  însufleţească,  întreprinzând  opera  glorioasă 
a  unirii  creştinilor,  decât  amintind  în  privinţa  aceasta 
însăşi  cuvintele  Domnului  nostru  şi  ale  apostolilor  săi. 

Isus  Hristos  a  zis:  «Vă  învăţaţi  dela  mine,  că  sunt 
blând  şi  smerit  cu  inima».  (Sf.  Mat.  XI,  29).  «Iar  voi 

să  nu  vă  numiţi:  ravi,  că  unul  este  Învăţătorul  vostru, 
Hristos;  iar  voi  toţi  fraţi  sunteţi.  Nici  să  vă  numiţi: 
învăţători,  că  unul  este  învăţătorul  vostru,  Hristos.  (Sf. 
Mat.  XXIII,  8,  10).  «Căutaţi  şi  vă  păziţi  de  aluatul  Fa¬ 
riseilor  şi  al  Saducheilor»  (Sf.  Mat.  XVI,  6).  «Scoate 
întâiu  bârna  din  ochiul  tău,  şi  atunci  vei  vedeâ  să  scoţi 
ştercul  care  este  în  ochiul  fratelui  tău.  Şi  ce  mă  chemaţi': 
Doamne,  Doamne,  şi  nu  faceţi  cele  ce  vă  zic?»  (Sf.  Luca, 
VI,  42,  46).  «Cum  puteţi  voi  să  credeţi,  slavă  unul  dela 
altul  luând,  şi  pe  slava  cea  dela  singur  Dumnezeu  nu 
o  căutaţi?»  (Sf.  loan  V,  44).  «De  veţi  petrece  voi  întru 
cuvântul  meu ,  cu  adevărat  ucenici  ai  mei  sunteţi;  şi  veţi 
cunoaşte  adevărul ».  (Sf.  Ioan  VIII,  31,  32). 

Iată  acum  ceeace  ne  învaţă  Sf.  Pavel:  «Că  nu 
este  în  cuvânt  împărăţia  lui  Dumnezeu,  ci  întru  putere». 
(1.  Cor.  IV,  20).  «Deci  cele  ce  sunt  ale  păcii,  să  le  urmăm, 
şi  cele  ce  sunt  spre  zidirea  unuia  cătră  altul».  (Rom. 
XIV,  19).  «Iar  sfârşitul  poruncii  este  dragostea  din  inimă 
curată,  şi  din  ştiinţă  bună,  şi  din  credinţă  nefăţarnică: 
dela  care  unii  rătăcind,  s’au  întors  la  cuvinte  deşerte; 
vrând  a  fi  învăţători  de  lege;  neînţelegând  nici  cele  ce 
grăesc,  nici  pentru  cele  ce  întăresc».  (I.  Tim.  I,  5—7). 
«Arătând  întru  învăţătură  nestricare,  cinste,  nestricăciune; 
cuvânt  sănătos  fără  de  prihană;  ca  cel  potrivnic  să  se 
ruşineze,  neavând  nimic  a  grăi  rău  de  voi».  (Tit.  II. 
7 — 8).  «Nepărăsind  adunarea  noastră,  precum  au  unii 
obiceiul;  ci  îndemnând  unul  pe  altul».  (Evrei  X,  25). 
«Să  nu  fim  măreţi  în  deşert,  unul  pe  altul  întărâtând, 
unul  altuia  pismuind».  (Gal.  V.  26). 

Să  ascultăm  mai  ales  cuvintele  vrednice  de  amintit 
ale  Sf.  Iacob:  «Fraţii  mei,  de  aveţi  pismă  amară  şi  pri¬ 
gonire  întru  inimele  voastre,  nu  vă  lăudaţi,  nici  minţiţi 
împotriva  adevărului.  Nu  este  înţelepciunea  aceasta  de 


sus  pogorîndu-se,  ci  este  pământească,  simţuală,  dră-- 
cească.  Pentrucă  unde  este  pîsmă  şi  prigonire,  acolo 
este  neaşezare  şi  tot  lucrul  rău.  Iar  înţelepciunea  cea 
de  sus  întâiu  este  curată,  apoi  făcătoare  de  pace,  blândă, 
plecată,  plină  de  mila  şi  de  roduri  bune,  fără  de  judecată 
şi  nefăţarnică.  Iar  roada  dreptăţii  cu  pace  se  seamănă 
celor  ce  fac  pace».  (III,  14—18).  «De  unde  sunt  răs- 
boaie  şi  sfezi  între  voi  ?  au  nu  de  aici,  din  desmierdările 
voastre  care  se  oştesc  întru  mădulările  voastre?  Poftiţi 
şi  nu  aveţi;  vă  sfădiţi  şi  faceţi  răsboaie,  şi  nu  aveţi, 
pentrucă  nu  cereţi,  cereţi  şi  nu  luaţi,  pentrucă  rău  cereţi, 
ca  întru  desmerdările  voastre  să  cheltuiţi.  Domnul  celor 
mândri  Ie  stă  împotrivă,  iar  celor  smeriţi  le  dă  har. 
Apropiaţi-vă  de  Dumnezeu ,  şi  se  va  apropia  de  voi». 
(IV,  1,  2,  3,  6,  8). 

Acestea  sunt  simţămintele  şi  principiile,  cari  trebuie 
să  conducă  pe  prietinii  unirii,  dacă  intenţiile  lor  sunt 
curate  de  orice  interes  personal,  şi  dacă  ei  vreau  cu 
adevărat  să  se  supuie  adevărului.  Ar  putea  oare  să  aibă 
cineva,  numai  ce  e  drept,  o  adevărată  dorinţă  după 
unire,  dacă  ar  păstră  intenţia  ascunsă  de  a  se  înşelă 
în  mod  mutual,  de  a  stărui  în  părerile  sale,  refuzând 
orice  lămurire,  de  a  nu  se  gândi  decât  la  mulţămirea 
amorului  propriu  şi  a  ambiţiei  sale;  de  a-şi  înfunda 
urechea  la  glasul  Domnului?  Acelora,  cari  ar  aveâ 
simţăminte  într’atâta  de  necreştineşti,  noi  ne-am  mulţumi 
să  le  aducem  aminte  de  aceste  cuvinte  ale  Sf.  Pavel: 
«Nu  vă  amăgiţi,  Dumnezeu  nu  se  batjocoreşte».  (Gal.,  VI.  7). 

Poate-că,  acestor  rele  simţăminte,  pe  cari  le  com¬ 
batem,  trebuie  să  se  atribuie  puţinul  succes,  ce  l-au 
avut  până  astăzi  toate  încercările  de  apropiere  dintre 
Bisericile  creştine.  Intr’adevăr,  dacă  reflectează  omul 
cât  de  puţin  asupra  acestui  fapt,  se  va  convinge,  că 

obstacolele  vin  mai  ales  din  trei  izvoare,  pe  cari  e 
bine  să  le  indicăm  dela  începutul  lucrărilor  noastre. 

Intâiu,  lumea  n’a  căutat  să  înţeleagă  cum  se  cade 
înţelesul  adevărat  ăl  doctrinei  din  Evanghelie,  cu  aju¬ 
torul  unui  studiu  sincer  şi  serios  al  totalităţii  învăţăturii 
sale’,  dimpotrivă,  s’a  stăruit  adeseori  să  se  scoată 
din  Scripturi  oarecari  texte  izolate,  pe  cari  cu  multă 
îngrijire  le  separau  chiar  şi  de  context,  care  singur 
putea  să  le  arete  înţelesul  şi  valoarea.  Sprijinită  pe  un 
înţeles  incomplect  şi  eronat,  lumea  se  îndărătnicea  a 
vedea  în  acesta  ideea,  pe  câre  avea  tot  interesul  să  o 
susţină,  neţinând  nici  o  seamă  de  nenumăratele  locuri 
din  Sfintele  Scripturi,  cari  îi  erau  opuse.  Se  întâmplă 
în  chipul  acesta,  că,  în  loc  să  se  caute  a  se  statorî 
credinţele  religioase  după  înţelesul  precis  al  Scripturii, 
lumea  se  îndeletnicea  cu  potrivirea  oare  căror  cuvinte 
ale  Evangheliei,  cu  opiniunea,  pe  care  avea  pretenţia 
să  o  impună  drept  o  dogmă  descoperită. 

E  imposibil  să  nu  recunoască  cineva  partea  de¬ 
fectuoasă,  ce  o  are  un  astfel  de  procedeu.  Pe  calea 
aceasta  nu  se  putea  ajunge,  decât  la  descoperirea  alor 
o  mie  de  contraziceri  în  sfintele  Scripturi,  numai  cât 
cuvântul  lui  Dumnezeu  nu  cuprinde  atari  contraziceri, 
şi  cu  tot  dreptul  a  zis  Sf.  Pavel:  «Isus  Hristos  cel 
propoveduit  întru  voi  prin  voi,  n’a  fost  aşă  şi  nu,  ci 
aşa  întru  el  a  fost».  (2  Cor.,  I,  19).  Nu  cutare  sau 
cutare  loc  din  Scriptură,  poate  fi  în  contrazicere  cu 
adevărul  unul  şi  vecinie,  din  cuvântul  divin;  ci  moda¬ 
litatea  de  a  le  interpretă  a  produs  aceste  cotraziceri. 
«Slova  omoară,  zice  sf.  Pavel,  iar  Duhul  face  viu».  (2 
Cor.  III.  6).  Dacă  în  loc  să  se  fi  muncit  la  iscodirea  de 
contraziceri  în  cuvântul  lui  D-zeu,  s’ar  fi  îngrijit,  prin 
examinarea  comparativă  a  textelor,  a  descoperi  în  el  ar- 

monia,  Dumnezeu  ar  fi  răsplătit  această  lucrare  plină  de 
evlavie  prin  lumină  mai  bogată  şi  lumea  ar  fi  putut 
vedea  Biserica  strălucind  de  splendoarea  unităţii  sale. 

Al  doilea  obstacol,  pe  care  Fa  întâlnit  unirea  Bi¬ 
sericilor  este  confuzia,  ce-a  făcut-o  lumea  neîntrerupt 
între  cestiunile  fundamentale,  cari  aparţin  la  credinţă, 
la  morală,  sau  la  constituţia  esenţială  a  Bisericii,  şi 
materiile  de  un  ordin  diferit,  cum  este  forma  cultului 
şi  ceeace  se  ţine  de  practicele  şi  obiceiurile  locale. 
Totdeauna  s’a  amestecat  fondul  cu  forma\  cestiunile 
principale  cu  amănuntele;  principiile  cu  aplicarea  lor; 
revelaţiunla  dumnezeiască  cu  instituţiile  omeneşti ;  legile 
morale  cu  legile  disciplinare;  unitatea  cu  uniformitatea. 
Acest  lucru  constituie  o  mare  greşală,  de  o  însemnătate 
nemărginită. 

La  cele  două  cauze  de  despărţire,  ce  le-am  arătat, 
trebuie  să  adaogem  puţina  importanţă,  ce  s’a  dat  în 
cele  mai  multe  dintre  Biserici,  înţelesului  catolic  al 
Sfintelor  Scripturi.  Vrând  fiecare  să  interpreteze  cuvântul 
lui  Dumnezeu  în  felul  său,  a  rezultat  de  acî  cu  necesitate 
că  acest  cuvânt,  în  loc  să  fie  temelia  unirii  dintre  cre¬ 
ştini,  ajunse  un  izvor  de  dispute.  Unele  Biserici  creştine 
au  respins  înţelesul  catolic,  sau  tradiţiunea  într’un  mod 
prea  absolut;  altele  au  produs  pretexte  pe  seama  unor 
atacuri,  ai  căror  obiect  a  fost  această  tradiţiune  uni¬ 
versală  a  bisericilor  apostolice. 

Intr’un  articol  următor,  ne  vom  sili  să  restabilim 
chestiunea,  tratându-o  în  adevăratul  ei  înţeles,  sprijinin- 
du-ne  mai  ales  pe  Sfintele  cărţi  ale  Testamentului  Nou. 
După  Sergie  Sonschkoff.  Ilie  Beleuţă. 


17 


234 


Un  creştin:  f  Virgil  Oniţiu. 

«Fericit  bărbatul  a  cărui  tărie  este  în 
Tine....  Trecând  prin  valea  plângerii,  în 
izvor  o  preface».  Ps.  83,  6—7. 

La  directorul  Virgil  Oniţiu  mă  obicinuisem  să  mă 
cuget  întotdeauna  ca  la  un  bun  creştin.  N’am  avut  fe¬ 
ricirea  să-l  cunosc  din  apropiere,  dar  cine  i-a  observat 
şi  numai  dela  distanţă  lucrările,  a  putut  descoperi  în- 
tr’ânsul  acea  armonie  şi  acea  categorică  voinţă  spre 
bine,  care  este  proprie  omului  cu  sufletul  concentrat 
prin  limpezi  şi  adânc  simţite  principii  de  vieâţă. 

Din  activitatea  lui  ca  dascăl  strălucesc,  ca  stele 
călăuzitoare,  îndeosebi  două  credinţe :  credinţa  în  adevăr 
şi  credinţa  în  suflet.  Aceste  două  credinţe  dau  îndrep¬ 
tăţire  lucrării  educatoare,  iar  celor  chemaţi  să  o  înde¬ 
plinească  le  dau  avânt  şi  însufleţire. 

Directorul  Virgil  Oniţiu  le  aveâ  pe  amândouă,  ca 
puţini  alţii.  Dascăl  luminat  ce  eră,  el  credea  înainte  de 
toate  în  demnitatea  şi  puterea  creatoare  a  adevărului 
culturii  naţionale,  din  propagarea  căruia  îşi  făcuse  che¬ 
stie  de  apostolat.  Crescut  aproape  numai  în  şcoli  străine, 
cultura  naţională,  ce  i-a  fost  sădită  în  suflet  din  casa 
părintească,  a  trebuit  să  şi-o  sporească  printr’o  muncă 
sistematică  izvorîtă  din  îndemnuri  proprii  şi  să  şi-o  afirme 
în  luptă  continuă  cu  influinţele  externe.  Aceste  împre¬ 
jurări  de  desvoltare  l-au  făcut  să-şi  identifice  întreaga 
sa  fiinţă  cu  adevărul  culturii  naţionale.  Astfel  a  întrunit 
el  acel  superior  criteriu  al  adevăratului  apostol,  care 
constă  întru  a-ţi  contopi  sufletul  cu  învăţătura  ce  o  pro¬ 
pagi. 

Directorul  Virgil  Oniţiu  aveâ  şi  a  doua  însuşire 
necesară  unui  bun  educator :  el  credea  în  suflet,  în  pu- 

terea  internă  a  fiecărui  suflet,  a  fiecărei  vieţi  tinere.  Cu 
adevărată  dragoste  părintească  primea  pe  fiii  poporului 
nostru  cari  alergau  la  izvoarele  de  cultură  românească 
ale  liceului  dela  Braşov,  condus  de  dânsul  cu  înţelep¬ 
ciune  şi  devotament.  Zi  de  zi  picura  în  sufletele  lor 
îndrumările  vieţii  celei  bune  şi  nu  cunoştea  oboseală 
pânăce,  învingând  cu  răbdare  nepăsarea  şi  inerţia,  unde 
le  întâlneâ  în  cale,  reuşea  să  pună  faţă  în  faţă  spiritul 
şi  adevărul  ca  pe  doi  prieteni  nedespărţiţi.  El  eră  con¬ 
vins  că  fiecare  suflet  tinăr  poartă  în  sine  măcar  pentru 
ceva  un  interes,  pe  care  atingându-1  cu  magnetul  ade¬ 
vărului,  poţi  trezi  o  vieaţă  sufletească.  Aceasta  înseamnă 
a  aveâ  încredere  în  sufletele  tinere,  în  firea  lor  suscep¬ 
tibilă  pentrb  adevăr.  Din  grăuntele  de  muştar  ce  l-ai 
sămănat  pe  acest  ogor  primitor,  ai  nădejdea  să  vezi  răsă¬ 
rind  şi  crescând  pomul  culturii,  care  rodeşte  totdeauna 
pentru  mulţi.  Această  nădejde  e  semnul  profetic,  care 
arată  spre  viitor,  a  dascălului  conştiu  de  chemarea  sa. 

Un  astfel  de  dascăl,  cu  credinţă  în  misiunea  ce-o 
aveâ,  a  fost  directorul  Virgil  Oniţiu.  Iar  credinţa  aceasta 
ş-o  alimenta  din  izvoarele  curate  ale  idealismului  cre¬ 
ştin,  ce-i  încălzeâ  sufletul.  De  aici  se  inspira  în  lucră¬ 
rile  sale.  Seninătatea,  demnitatea,  devotamentul  şi  ce- 
lealalte  însuşiri  ce-1  împodobeau,  erau  totatâtea  raze 
cari  izvorau  dintr’o  armonie  internă,  pe  care  ş’a  câşti¬ 
gat-o  printr’o  continuă  educaţie  de  sine  însuşi,  aşezată 
pe  temelia  concepţiilor  creştine  despre  rosturile  vieţii. 

Virgil  Oniţiu  a  fost  un  frumos  caracter  de  creştin  ! 

Din  această  comoară  a  împărţit  îmbelşugate  daruri 
de  lumină  ca  director,  ca  învăţător  şi  educator  al  tine¬ 
rimii,  ca  membru  în  corporaţiunile  noastre  bisericeşti  şi 
în  societăţile  culturale-naţionale,  ca  scriitor  şi  ca  tot  ce 
a  însemnat  el  pentru  cultura  românească.  Pierderea  lui 

e  simţită  cu  adânci  regrete  din  partea  neamului  întreg, 
mai  ales  în  aceste  vremuri  grele,  cari  ni-au  grămădit 
multă  durere  îu  suflete  şi  în  vârtejul  năpraznic  al  cărora 
aveam  mare  trebuinţă  de  ajutorul  lui.  Chemat  Ia  sine 
de  cel  Atotputernic,  ale  cărui  judecăţi  nu  le  putem  pă¬ 
trunde  cu  mintea  noastră,  el  s’a  dus  să  primească  cu¬ 
nuna  vieţii  —  dar  munca  lui  va  rămânea  între  noi  ca 
un  izvor  din  care  vor  bea  ceice  însetoşază  după  apa 
cea  vie  a  culturii.  Şi  precum  peregrinii  din  legea  veche, 
apropiindu-se  de  «curţile  Domnului»  după  cari  se  do¬ 
reau  inimile  lor,  fericeau  pe  bărbatul  care  în  locurile 
sterpe  şi  dogorite  de  arşiţa  soarelui,  prin  cari  au  trecut, 
a  lăsat  un  izvor  cu  apă  înviorătoare  —  aşa  şi  noi,  pe¬ 
regrini  spre  un  viitor  mai  bun,  în  faţa  mormântului 
proaspăt  al  directorului  Virgil  Oniţiu,  pătrunşi  de  re¬ 
cunoştinţă  pentru  munca  lui,  exclamăm  cu  pşalmistul: 
«Fericit  bărbatul  a  cărui  tărie  este  în  Tine...  Trecând 
prin  valea  plângerii,  în  izvor  o  preface!» 

Dr.  Nicolae  Bălan. 


Pilde  si  asemănări. 

Izvoare  deschise.  In  decursul  asedierii  Sevastopolului  o 
granată  rusească  a  căzut  pe  un  deal  din  apropierea  oraşului  şi 
pe  locul  unde  a  căzut,  s’a  deschis  un  izvor.  Din  izvor  curgea 
un  mic  părăiaş  pe  potecul  ce  ducea  în  vale  şi  din  acel  părăiaş 
şi-au  potolit  setea  toţi  ostaşii,  cari  au  luptat  la  acel  loc,  până  ce 
a  căzut  oraşul.  In  loc  să  fi  adus  moarte,  granata  duşmană  a 
adus  celor  obosiţi  şi  însetaţi  răcorire. 

Aşa  să  împlinesc  adeseori,  chiar  fără  să  ne  dăm  noi  seamă, 
cuvintele  lui  losif  din  legea  veche:  «Voi  aţi  sfătuit  împotriva 
mea  rele,  iar  Dumnezeu  a  sfătuit  pentru  mine  bune».  (1  Moisi 
50,  20).  Adeseori  dă  Dumnezeu  direcţie  favorabilă  şi  sfârşit  bun 
loviturilor,  prin  cari  duşmanii  noştri  voesc  să  ne  cauzeze  rele. 

O  vorbă  bună  la  timp  potrivit!  în  decursul  unei  lungi 
călătorii  pe  mare,  un  bun  creştin,  urându-se  să  stea  tot  în  cabină, 
a  eşit  pe  podul  corăbiei.  Cum  stăteâ  aici  dus  pe  gânduri, 
din  întâmplare  i-a  căzut  din  mână  o  carte  tocmai  în  apropierea 
căpitanului.,  corăbiei.  Căpitanul  —  un  om  foarte  onest,  dar 
necredincios  —  ridică  cartea  de  jos  şi  cu  o  expresie  de  amabili¬ 
tate  o  dădu  călătorului  care  o  scăpase.  Acesta  mulţumi  călduros 
şi  adause:  «Eu  preţuesc  această  carte  mai  mult  decât  orice  am 
cu  mine  şi  mi-ar  fi  părut  foarte  rău  dacă  o  scăpăm  în  mare». 

«Ce  carte  e  aceea?»  —  întrebă  căpitanul.  /' 

«Această  carte»  —  răspunse  călătorul —  «e  compasul  meu 
harta'  (mapa)  mea.  D-ta  ai  harta  şi  compasul  d-tale,  după  care 
te  orientezi  în  cârmuirea  corăbiei ;  în  locul  lor  eu  am  această 
carte,  sfânta  Scriptură,  după  care  îmi  cârmuesc  vieaţa.  D-le 
căpitan,  îţi  doresc  să  fi  aşă  de  sigur  în  găsirea  drumului  pe  mare, 
pe  cât  de  sigur  sunt  eu  ce  cărare  să  apuc,  când  mă  las  călăuzit 
de  această  carte»  —  adaose  zimbind  călătorul,  apoi  se  depărtă. 

După  un  timp  oarecare  căpitanul  însuşi  cercetă  pe  prieti- 
nosul  călător  şi-i  spuse  că  săgeata  care  se  păreâ  aruncată  în 
vânt,  a  lovit  tocmai  la  ţintă. 

«Dacă  ai  fi  încercat»  —  zise  căpitanul  —  «să-mi  ţii  o 
predică  lungă  despre  credinţă,  ţi-aş  fi  răspuns  aspru  să  mă  laşi 
în  pace;  dar  puţinele  cuvinte  ce  mi  le- ai  spus  şi  potriveala  cu 
care  mi  le-ai  spus  au  făcut,  adâncă  impresie  asupra  mea. 
Acum  sunt  fericit  aţi  putea  comunică,  că  mi-am  luat  şi  eu  com¬ 
pasul  d-tale. 

* 

Cele  mai  preţioase  odoare.  în  veacul  al  patrulea  trăia 
în  Alexandria  o  femeie  creştină  foarte  bogată.  Ea  duceâ  o  vieaţă 
curată  şi  efâ  iubitoare  de  învăţătura  cea  dumnezeiască;  avea 
însă  totuşi  o  scădere,  care-i  cam  întunecă  oglinda  vieţii  sale 
creştineşti:  eră  sgârcită  din  cale  afară,  încât  nu  dădeâ  nici  o 
ieţcae  pentru  scopuri  de  binefacere. 

Preotul  Macarie  din  Alexandria,  care  erâ  duhovnicul  ei, 
voia  să  o  scape  din  ghiarăle  sgârceniei.  într’o  zi  el  veni  la 
dânsa  şi-i  zise:  «Am  o  ocazie  foarte  bună  de-a  cumpără  o 
colecţie  de  hiacînte  şi  smaragde  (două  feluri  de  pietri  preţioase) 

cu  500  de  zloţi.  Fiecare  din  acele  pietri  face  mai  mult  decât 
suma  aceasta.  De  vrei  să  le  cumperi,  am  să-ţi  prezint  pe  po¬ 
sesorul  lor». 

Femeia  cea  sgârcită  nu  mai  ştia  ce  să  facă  de  bucurie, 
cugetându-se  la  câştigul  mare  ce-I  va  face.  îndată  dădit  preotului 
suma  trebuincioasă  şi-l  rugă  să  cumpere  pietrile,  fără  să  spună 
cuiva  despre  ele.  Macarie  luă  banii  şi-i  întrebuinţă  pentru 
institutul  de  îngrijire  al  săracilor  pe  care-l  conducea  el. 

Treceâ  o  zi  după  alta  şi  mereu  creşteâ  şi  neastâmpărul 
femeii  de-a  vedea  odată  pietrile  cele  preţioase.  Dar  Macarie 
tot  nu  veneâ  cu  ele,  până  ce,  în  cele  din  urmă,  sgârcită  per- 
zându-şi  răbdarea,  l-a  întrebat  în  biserică:  «Părinte,  ce-i  cu  pie¬ 
trile  cele  preţioase?»  Preotul  îi  răspunse  :  «în  ziua  în  care  mi-ai 
dat  banii  le-am  şi  cumpărat.  După  biserică  vină  la  mine  acasă 
şi  le  vezi». 

După  ce  s’a  isprăvit  slujba,  Macarie  a  dus-o  în  locuinţa 
sa,  într'o  sală  în  care  zăceau<r  femeile  cele  bolnave  şi  neputin¬ 
cioase.  Deschizând  uşa  salei,  zise:  «Iată,  aici  sunt  hiacintele, 
iar  jos,  dacă  vrei  să  le  vezi,  sunt  smaragdele.  Dacă  însă  nu-ţi 
convin,  am  să-ţi  dau  înapoi  cei  500  de  zloţi,  ce  mi  ai  dat. 
înţelegând  situaţia  în  care  se  găseâ,  femeia  cea  sgârcită  răspunse: 
«Cât  de  mult  trebuie  să  mă  ruşinez,  că  numai  prin  amăgire  am 
fost  adusă  să  fac  ceeace  eram  datoare  să  fac  din  iubire  cătră 
Dumnezeu».  Apoi  mulţămî  preotului  pentru  învăţătura  ce  i  a 
dat  o  şi-i  promise  că  se  va  lăpădâ  de  păcatul  sgârceniei. 

întPadevăr,  cel  mai  scump  odor  al  omului  e  sufletul.  De 
aceea  jertfa  cea  mai  mare  ce  suntem  datori  să  o  aducem 
e  jertfa  pentru  mântuirea  sufletului  nostru  şi  a  semenilor  noştri. 
Căci  «ce  ar  folosi  omului  de  ar  dobândi  lumea  toată  şi  şi-ar 
pierde  sufletul  său?» 

* 

Mergi  în  jos?  Nici  când  nu  încetă  a-ţi  face  rugăciunile. 
Dacă  cândva  a-i  începe  să  te  plictiseşti  la  rugăciune,  aceasta 
să-ţi  fie  cu  un  motiv  mai  mult  pentru  a  te  rugă.  Nimenea  nu 
are  mai  mare  lipsă  să  se  roage,  decât  acela,  care  nu-şi  face  ru¬ 
găciunile  cu  plăcere.  Unul  ca  acesta  e  pe  calea  degenerării  su¬ 
fleteşti.  Căci  când  inima  e  nepăsâtoare  faţă  de  rugăciune,  acesta 

e  un  semn  de  lâncezire  şi  îmbolnăvire  sufletească.  Când  cineva 
se  oboseşte  respirând,  nu  mai  e  departe  de  moarte.  Când  ci¬ 
neva  se  oboseşte  la  rugăciune,  să  ştim,  că  respectivul  e  pe 
drum  spre  moartea  sufletului. 

Cineva  ar  puteâ  zice:  Eu  m’ara  rugat  destul  în  vieaţă, 
acum  pot  să-mi  fac  lucrul  mai  uşor.  Nu  de  mult  am  văzut  un 
om  alergând  cu  bicicleta,  dar  îşi  luase  picioarele  de  pe  pedale 
şi  nu  o  mai  mână.  El  mergea  în  joşi  I}acă  ar  fi  avut  să  facă 
drumul  în  sus,  nu  şi-ar  fi  pus  picioarele  la  hodină.  Să  ştii  deci, 
iubite  cetitorule,  că,  dacă-ţi  pui  sufletul  la  hodină  şi  nu  mai 
faci  nimic  pentru  el,  ba  astupi  şi  acel  izvor  de  întărire  sufle¬ 
tească  care  este  rugăciunea,  atunci  mergi  în  jos! 

* 

Proba  cu  apă.  Un  giuvaergiu  susţine  că  proba  cu  apă  e 
una  din  cele  mai  sigure  ce  se  pot  face  pentru  diamante.  El 
zice:  «Un  diamant  imitat  nu  străluceşte  nici  când  aşâ  de  pu¬ 
ternic  ca  unul  veritabil.  Dacă  nu  eşti  iniţiat  în  lucrul  acesta,  ca 
să  observi  uşor  deosebirea,  pune  diamantele  în  apă.  Diamantul 
imitat  îşi  pierde  strălucirea,  pe  când  cel  veritabil  străluceşte  şi 
în  apă.  Punând  deci  în  apă  un  diamant  veritabil  lângă  unul 
imitat,  observi  imediat  deosebirea,  chiar  dacă  n’ai  practică  în¬ 
delungată  în  această  specialitate». 

Până  ce  le  merge  bine  mulţi  oameni  par  a  fi  siguri  de 
credinţa  lor,  dar  îndată  ce  sunt  copleşiţi  de  valurile  năcazurilor, 
credinţa  lor  îşi  pierde  focul  şi  strălucirea  ce  se  păreâ  că  o  avea 
mai  înainte.  In  asemenea  cazuri  credinţa  creştinilor  celor  încer¬ 
caţi  străluceşte  ca  diamantul  cel  veritabil.  Prin  urmare  nu  în 
bine,  ci  în  năcazuri  şi  strâmtorări  se  pot  cunoaşte  creştinii  cei 
veritabili. 

* 

Du-te  la  locul  tău !  « Mergi  în  casa  ta  la  ai  tăh.  Marcu  5,19. 

Împăratul  unei  ţări  din  vechime,  săturându-se  de  domnie, 
se  purtă  cu  gândul  să-şi  deie  abzicerea  şi  să  se  retragă  întrio 
mănăstire.  Călăuzit  de  acest  gând  s’a  dus  intrio  mănăstire  şi  a 
intrat  în  vorbă  cu  igumenul  asupra  planului  ce-1  aveâ.  Igumenul 
i-a  cetit  regulele  vieţii  mănăstireşti,  apoi  l-a  întrebat  dacă  vrea 
să  le  urmeze  întocmai  cu  toată  supunerea, 

«Da!»  răspunse  împăratul,, 

Igumenul  l-a  întrebat  -atunci  de  se  va  supune  la  toate  po¬ 
runcile  superiorilor  lui  şi  le  va  împlini. 

Şi  la  aceasta  s-a  prins  împăratul. 

«Bine»  —  zise  igumenul  —  «acum  ascultă  cea  dintâi  po¬ 
runcă  ce  ţi-o  dau:  du-te  la  locul  tău,  unde  te-a  aşezat  Dum¬ 
nezeu,  şi-ţi  împlineşte  datorinţele  cu  dreptate». 

Intr’adevăr  nu  există  loc  unde  am  putea  îi  mai  folositori, 
decât  acolo  unde  ne-a  aşezat  Dumnezeu  în  vieaţă,  şi  nu  există 
un  alt  lucru  pe  care  săvârşindu-l  l-am  preamări  pe  Dumnezeu 
mai  mult,  decât  acela,  pe  care  ni-l’a  încredinţat  El. 

* 

Cea  mai  bună  meserie.  « Fieşte-carele  în  care  chemare  este 
chemat,  întru  aceia  să  rămăie ».  1.  Cor.  7,  20. 

La  Veniamin  Franklin,  cunoscut  pentru  marele  său  ca¬ 
racter  moral,  a  venit  intr’o  zi  un  meseriaş  şi  i-s’a  plâns  că  nu 
e  deloc  mulţumit  cu  meseria  lui.  Intrebându-1  Franklin,  de  ce 
nu  e  mulţumit,  a  primit  răspunsul  că  meseria  nu-i  aduce  de¬ 
stule  parale,  că  e  foarte  obositoare  şi  că  nu  e  împreunată  cu 
destulă  vază  între  oameni. 

Franklin  i-a  răspuns:  «Meseria  ta  zici  că  nu-ţi  aduce  de¬ 
stule  parale,  de  aici  se  vede  că  eşti  un  materialist;  zici  apoi 
că  e  obositoare,  de  aici  se  vede  că  eşti  leneş;  în  fine  zici  că 
nu  e  cu  vază  înaintea  oamenilor,  de  aici  se  vede  că  eşti  fudul. 
Iată  cum  ţi-ai  găsit  meseria  cea  mai  bună  pentru  tine,  căci  ea 
este  în  stare  să  te  elibereze  de  trei  mari  scăderi  ce  le  ai». 

Meseriaşul  s’a  îndepărtat  ruşinat  dela  Franklin.  Punându-se 
pe  lucru,  s’a  convins  în  scurt  timp  că  Franklin  i-a  spus  numai 
adevărul. 

* 

Temelia  cea  sigură.  Când  sf.  loan  Gură  de  aur  (f  40?) 
a  fost  trimis  în  exil,  poporul  din  Constantinopoi  se  revoltase 
în  contra  exilatoriior  Iui.  Atunci  sfântul  părinte  a  rostit  cătră 
popor  frumoasele  şi  încurajatoarele  cuvinte:  «Lăsaţi  marea  să 
se  înfurie!  Stânca  pe  care  stăm  noi,  nu  va  putea-o  clăti  din  loc. 
Lăsaţi  să  se  ridice  val  după  va),  căci  corabia  lui  Hristos  (biserica) 
nu  se  va  cufundă!»  N.  B . 

MIŞCAREA  LITERARĂ. 

Elemente  de  Catihetică  sau  metodica  religiunii  de  Dr. 
Petru  Barba.  Arad  1915.  Preţul  3  cor. 

Autorul  a  văzut  trebuinţa  retipăririi  în  a  doua  ediţie  a 
cărţii,  care” de  sigur  aduce  un  însemnat  ajutor  şi  preţioase  în¬ 
drumări  catehetului,  preot  ori  învăţător,  la  predarea  religiunii 
în  şcoala  poporală.  Şi  pentru  studiul  religiunii,  ca  şi  pentru 
celelalte  obiecte  de  învăţământ  avem  destule  manuale,  de  autori 
diferiţi,  răul  este  însă,  că  toate  aceste  manuale  au  un  cusur  ori 
altul,  pentru  care  cu  greu  pot  fi  întrebuinţate  cu  deplin  folos 
şi  cu  uşurinţă.  Unele,  mai  vechi,  au  o  limbă  improprie  manu¬ 
alelor  de  şcoală  poporală,  altora  le'lipseşte  un  sistem  bine  pre¬ 
cizat,  ori  folosind  la  clase  deosebite  cărţi  de  autori  diferiţi  nu 
mai  este  legătura  firească,  sistemul,  care  să  rotunzească  mate¬ 
rialul  de  învăţământ  întriun  întreg  unitar,  şi  cele  mai  multe 
păcătuesc  contra  principiilor  pedagogice,  recunoscute  ca  cele 
mai  prielnice  instrucţiei  şi  educaţiei.  Intre  manualele,  pe  cari 
le-am  conzultat  la  predarea  religiunii  elevilor  de  şcoală  popo¬ 
rală,  au  de  sigur  o  superioritate  incontestabilă  manualele  păr. 
Dr.  Barbu,  fiind  mai  aproape  de  cerinţele  pedagogice.  Mai  au 
favorul,  că  autorul  lor  le-a  însoţit  cu  o  metodică  şi  le  vine  într'a- 
jutor  şi  cu  preparaţiuni  alcătuite  de  Petru  Bizerea,  fapt,  care 
uşurează  nespus  munca  catehetului. 

Metodica  religiunii,  sau  catehetica  păr.  Dr.  Barbu,  care 
după  10  ani  apare  în  a  doua  ediţie  neschimbată,  în  afară  doară 
de  notele  sublimare,  este  redarea  în  tipar  a  prelegerilor  ţinute 
la  seminarul  teologic-pedagogic  din  Caransebeş.  In  introducere 
se  ocupă  de  problema  şcoalei  poporale,  de  religiune  ca  obiect 
de  învăţământ  şi  ca  mijloc  de  educaţiune  în  şcoală,  de  scopul 
religiunii  în  şcoalele  poporale  şi  pe  urmă  cu  noţiunea,  obiectul 
şi  împărţirea  catiheticei. 

Urmează  apoi  expuneri,  aş  putea  zice  scurte,  dar  clare 
asupra  materiei  de  religiune.  Observarea  naturei  din  punct  de 
vedere  religios-moral  duce  la  adeverirea  cuvântului  Scripturei 
«Cele  nevăzute  ale  lui  Dumnezeu...  din  făpturi  fiind  cunoscute 
şe  văd»...  fixând  adevărul  că  studiul  naturei,  făcut  cu  înţelegere 

şi  înţelepciune  duce  la  adevărata  cunoaştere  de  Dumnezeu  şi 
e  un  factor  însemnat  în  serviciul  adevăratei  religiosităti  şi  mo¬ 
ralităţi.  De  aceea  şi  cel  mai  mare  dascăl  al  lumii,  Mântuitorul 
însuşi  în  propoveduirea  învăţăturilor  mântuitoare  se  provoacă 
la  natură,  ca  factor  al  religiosităţii  (Mat.  6,  26 — 30). 

Vieaţa  familiară  şi  şcolară  ca  materie  de  relfgiune  e  de 
sigur  un  mai  însemnat  factor  hotărîtor  al  religiosităţii.  Aici  se 
dau  îndrumări  cum  să  fie  casa  părintească,  ca  cea  dintâiu  che¬ 
mată  să  deştepte  şi  desvoalte  în  copil  ideile  religioase-morale ; 
cum  să  urmeze  părinţii  la  creşterea  copiilor,  arătându-se  defectele, 
de  cari  sufăr  uneori  şi  casele  cele  mai  bune.  Se  arată  influinţa 
şcoalei  asupra  vieţii  familiare,  şi  mai  de  aproape  şcoala  ca  factor 
al  educaţiuni  prin  personalitatea  catehetului,  ale  cărui  convingeri 
ilustrate  şi  prin  faptele  vieţii  sale,  constituesc  pentru  elevi  un 
mai  puternic  factor  de  educaţie,  decât  însuşi  învăţământul  ce 
li  se  predă. 

Urmează  apoi  expunerea  principiilor  referitoare  la  alegerea 
materiei  relîgiunii,  cum  se  află  depusă  prin  cărţi.  Aceasta  se 
împarte  în  materia  principală,  în  materia  abstractă  de  învăţământ 
şi  materia  practică- edificatoare.  Materia  principală  o  alcătuesc 
pentru  începători  istorioarele  simple  religioase-morale  şi  mo¬ 
mente  din  vieaţa  lui  Isus,  îndeosebi  în  legătură  cu  sărbătorile. 
De  sigur  e  corect  punctul  de  vedere  contrar  poveştilor  -  deşi 
sunt  luate  şi  în  planul  de  învăţământ  —  ca  unele  ce  trec  peste 
puterea  de  înţelegere  a  copilului  de  6  ani,  cu  toată  fantazia  ce-i 
stăpâneşte  vârsta,  dar  mai  au  aceste  poveşti  defecte,  absolut 
neadmise  din  punctul  de  vedere  al  religiosităţii,  când  bunăoară 
prezintă  pe  Sf.  Petru,  paznic  al  raiului,  ca  un  răutăcios,  care 
chinue  pe  nedreptul,  ori  pe  Sf.  Vineri  înzestrată  cu  putere 
supranaturală,  ca  a  lui  Dumnezeu  însuşi.  Pentru  anii  următori 
de  şcoală  se  ia  Istoria  biblică  şi  cea  bisericească;  se  arată  cum 
şi  de  unde  pot  fi  alese  materiile  acestea,  de  ce  să  ne  ferim  şi 
ce  să  folosim  din  vastul  cuprins  al  Bibliei,  al  tradiţiei  şi  istoriei 
bisericeşti,  ca  să  nu  facem  ştiinţă  de  istorie,  ci  să  dăm  numai 
pilde  de  educaţie.  In  acest  scop  se  grupează  şi  specifică  mate¬ 
rialul  din  istoria  biblică,  ca  şi  din  istoria  universală  şi  naţională. 
In  urmă  se  dau  îndrumări  cu  privire  la  propunerea  materialului 
după  metodul  treptelor  formale. 

Toate  bune,  dar  trebuie  să  aibă  o  şcoală  excepţional  de 
favorabile  împrejurări,  ca  cineva  să  poată  exhauriâ  materialul 
prescris  In  planul  de  învăţământ,  căutând  să  expună  fiecare 
unitate  metodică  după  treptele  formale.  îmi  pare  aceâş  impo¬ 
sibilitate  ca  şi  predica  sistematică,  după  toate  regulele  omiletice, 
până  când  serviciul  divin  şi  împrejurările  de  vieaţă  ale  preo- 
ţimii  dela  sate  sunt  cele  de  azi.  —  In  acest  punct  nu  am  po¬ 
sibilitatea  a  mă  exprimă  acum  şi  asupra  «preparaţiunilor»  făcute 
la  materialul  de  religiune  după  cărţile  păr.  Dr.  Barbu. 

Sub  materia  abstractă  se  cuprind  învăţăturile  religioase- 
morale,  scoase  din  materia  istorică,  pentru  fixarea  cărora  ase¬ 
menea  se  dau  principiile  ce  trebuesc  ţinute  în  vedere,  mai 
adăugându-se  felul  cum  se  face  învăţământul  despre  misterii, 
dogme,  taine,  —  la  a  căror  cunoştinţă  nu  putem  ajunge  prin 
observarea  naturei  şi  nici  nu  pot  fi  scoase  din  istorioare  şi  a  căror 
propunere  se  poate  întemeia  numai  pe  enunţarea  autoritară, 
ca/e  trebuie  crezută,  fiindcă  instructorul,  ca  cea  mai  mare  auto¬ 
ritate  pentru  elevi,  o  spune,  —  luând  pildă  dela  Mântuitorul, 
care  vorbind  de  misterii,  nu  căută  o  explicare  raţională,  fiind 
mai  presus  de  mintea  omenească,  ci  adaugeâ  «credeţi  mie... 
iară  de  nu,  credeţi  pentru  lucrurile  acestea»...  adecă  pentru 
vieaţa  ce  o  duc  şi  pentru  minunile  ce  săvârşesc.  Misteriile  se  propun 
In  şcoală  Ia  intervale  mai  mari  şi  în  legătură  cu  fapte  istorice 
ori  cu  aite  învăţături  accesibile  minţii.  Gruparea  şi  sistemizareâ 
materiei  abstracte,  dobândite  în  cursul  anilor  de  şcoală,  se  face 
prin  catehism,  asupra  căruia  asemenea  se  dau  îndrumări,  cum 
să  fie  alcătuit  şi  cum  să  se  propună.  In  sfârşit  învăţătura  de 
vieţuire  în  sânul  bisericei  ort.  rom.  a  credincioşilor,  ei,  se  cu¬ 
prinde  în  sistem  în  Statutul  organic  din  care  pe  popor  îl  pri¬ 
veşte  în  deosebi  Capitolul  I.  despre  «parohie». 

Până  aci  a  fost  vorba  de  partea  teoretică  a  religiunii,  a 
cărei  cunoaştere  încă  nu  formează  pe  omul  religios-moral  şi 
pe  creştinul  luminat,  dacă  învăţătura  nu  e  şi  practică.  Şcolarii 
să  nu  rămână  simpli  privitori  ai  faptelor  altora,  ci  înşişi  să 
între  în  lucrare,  conformându-se  în  faptă  învăţăturei,  ce  şi-au 
însuşit :  înşişi  rugându-se,  mergând  la  biserică,  împărtăşindu-se 
cu  sf.  taine,  ferindu-se  de  drepturile  ce  le  dă  biserica  şi  împli- 
nindu-şi  datorinţele  cătră  aceia.  Aici  locul  de  frunte  îl  ocupă 

cultul  dumnezeesc,  ale  cărui  forme  esenţiale:  rugăciunea,  cân¬ 
tarea  bisericească  şi  cetiri  biblice,  apoi  formele  accidentale: 
îndreptarea  cătră  răsărit,  semnul  crucii,  plecarea  capului,  în¬ 
genuncherea  etc.  dimpreună  cu  recerinţele  şi  condiţiunile  pentru 
executarea  rânduelilor  liturgice  şi  explicarea  acestora,  vieaţa 
bisericească  şi  împărtăşirea  cu  sf.  taine,  formează  materia  practică 
edificătoare  şi  deci  material  de  religiune  in  şcoala  poporală. 
Asupra  fiecărei  chestiuni  se  dau  indigitări,  întrucât  are  îndreptă¬ 
ţire  la  învăţământ  în  şcoala  poporală. 

De  încheiere  se  grupează  în  12  părţi  rugăciunile  şi  cân¬ 
tările  bisericeşti,  urmând  a  se  propune  în  şcoala  de  6  ani  în 
12  semestre. 

Acest  cuprins  al  cărţii  schiţat  aci,  lămureşte  îndeajuns  fo¬ 
losul  ce-1  poate  aduce  catehetului  studiarea  ei,  prin  ce  se  câştigă 
un  preţios  povăţuitor  în  slujba  noastră  de  educatori  ai  copiilor, 
ca  ei  să  devină  cu  timpul  creştini  buni,  oameni  vrednici,  membrii 
folositori  bisericii,  trăind  o  vieaţă  tihnită  aici  pe  pământ  şi  do¬ 
bândind  mântuire  dincolo  de  această  lume. 

* 

Părţi  alese  din  Biblie.  Din  frământarea  nu  tocmai  lău¬ 
dabilă,  ce  s’a  văzut  în  jurul  «Micii  Biblii»  în  Ţara  Românească, 
se  pare,  că  noi  ne-am  ales  cu  un  bun  îndemn,  al  cărui  traducere 
în  faptă  este  editarea  unor  părţi  alese  din  Biblie,  pentruca  într’un 
fel  de  carte  potrivită,  Biblia  să  poată  ajunge  în  mâna  mulţimii. 
Nu  este  gândul  meu  să  arăt  întrucât  a  succes  ideea  editării 
unei  Biblii  pentru  popor,  nici  aceea  dacă  poate  susţineâ  compa¬ 
raţia  cu  alte  ediţii  de  felul  acesta  la  noi,  ori  la  alte  neamuri, 
nici  să  stabilesc,  dacă  au  fost  alese  în  adevăr  părţile  cele  mai 
potrivite  ca  fond  şi  frumseţă,  ori  dacă  alte  părţi  puteau  fi  lăsate; 
nici  aceia  nu  cercetez,  întrucât  se  putea  face  o  revizuire  a  textelor, 
ca  traducere  după  original  şi  ca  limbă  cu  expresiuni  improprii ... 
Ţinând  seamă  de  împrejurările,  între  cari  s’a  alcătuit  această 
Biblie  mică,  poate  nici  nu  va  avea  îndreptăţirea  învinuirilor  de 
natura  aceasta.  Mă  mulţămesc  să  exprim  recunoştinţa  noastră, 
a  preoţimii,  şi  bucuria  mulţimii  însetate  după  cuvântul  Domnului 
în  pustiul  vieţii  de  acum,  acelora,  cari  au  avut  gândul  bun  şi 
nu  au  pregetat  osteneala,  ca  să  ne  pună  în  mână  cartea,  de  care 
mai  mult  acum,  ca  oricând  eră  lipsă. 

Faptul,  că  o  avem,  ne  pune  însă  în  faţă  a  2  probleme:  cum 
să  se  răspândească  şi  cum  să  o  facem  să  fie  înţeleasă?  Altsdată 
vorbind  despre  «Mica  Biblie»  apărută  în  Ţară,  —  pe  care  su¬ 
perioritatea  noastră  bisericească  pripit  a  osândit-o,  fără  să  aibă 
curagiul  a-şi  retrage  osânda  nici  măcar  atunci  când  cartea  .oficial  a 
fost  recunoscută  şi  de  Sf.  Sinod  al  României,  —  stăruiam.ca 
în  cadrul  cercurilor  religioase  să  se  facă  propaganda  trebuin¬ 
cioasă,  pentru  răspândirea  aceleia.  Azi  ne  lipseşte  posibilitatea 
întrunirilor,  căci  până  şi  slujbe  în  biserică,  ţinute  în  sobor  de 
mai  mulţi  preoţi,  sunt  oprite,  ori  supraveghiate.  Trebue  deci  să 
ne  gândim  la  alte  căi.  Pe  lângă  propaganda  între  credincioşi, 
pe  care  nu  o  va  întrelăsâ  nici  unul  dintre  preoţi,  procurând 
înşişi  mai  multe  exemplare,  ori  chiar  pe  bani  ai  biserîcei,  cari 
vor  fi  restituiţi  după  vânzarea  exemplarelor,  mă  restrâng  să 
semnalez  mijlocul  de  răspândire  prin  şcolari.  Fiecare  şcolar 
începând  din  cl.  II.  (unde  sunt  fraţi  ajunge  unuia)  să  fie  obligat 
de  învăţător,  —  dacă  nu  s’ar  obligă  chiar  prin  un  circular  con¬ 
sistorial,  —  să-şi  procure  Biblia  mică,  pentru  a  o  avea  la  ce¬ 
tirile  biblice  din  oarele  de  religiune.  Şcolarii  deci  s’ar  dedă  la 
cetirea  Bibliei,  ar  fi  introduşi  în  frumsetile  expresiunilor  şi  în 
poezia  senină  a  Bibliei,  ce  nu  se  pot  redă  de  un  povestitor, 
fie  oricât  de  iscusit.  In  casa,  unde  şcolarul  duce  cu  sine  Biblia, 
vor  găsi  prilej  şi  părinţii  să  cetească  în  aceea,  fie  că  simt  înşişi 
trebuinţa,  fie  că  ar  ajută  copilului  lor  să  înveţe  şi  să  înţeleagă. 

Deodată  cu  răspândirea  Bibliei,  nu  socotesc  de  mai  puţină 
importanţă  modul  cum  să  o  facem  să  fie  înţeleasă,  atât  ca  fond, 
cât  şi  ca  frumseţă,  deci  o  egală  însemnătate  atribuesc  tâlcuirii 
părţilor  alese,  ce  ni  s’au  pus  Ia  îndemână.  Şi  aceasta  atât  pentru 
noi  preoţii,  cât  şi  pentru  popor.  Pentru  noi,  fiindcă  nici  unul 
nu  se  va  crede  destul  de  iscusit  în  cuvântul  Scripturei,  iară 
pentru  popor  numai  atunci  va  fi  adevărată  hrană  a  sufletului, 
dacă  va  fi  în  deajuns  şi  bine  pregătită.  Fără  să  fie  însoţită 
Biblia  de  o  explicare  şi  lâlcuire  clară,  cu  scopul  bine  precizat 
de  a  face  pe  temeiul  ei  educaţia  mulţimii,  va  rămânea  o  lectură 
frumoasă,  uneori  plăcută,  dar  cu  greu  va  pătrunde  in  suflete, 
ca  să  lucreze  acolo  lucrul  mântuirii,  să  dea  întărire  în  primejdii, 
să  aducă  mângăere  în  năcazuri. 

Tâlcuirii  revine  îndatorirea  de  a  spulberă  oarecari  nedu¬ 
meriri,  ce  s’ar  ivî  în  mintea  cetitorului.  Ne  trebuie  deci  o  ex- 

plicare,  care  să  nu  desconsidere  punerea  în  acord  a  cuvântului 
Biblic  cu  rezultatele  ştiinţei,  aşa  ca  aceia  să  fie  o  popularizare 
a  ştiinţei  biblice.  Partea  religioasă  şi  morală  va  formă  de  sigur 
parteâ  de  forţă  a  tâlcului,  folosind  pildele  şi  faptele  persona¬ 
giilor,  ca  şi  a  lucrărilor  dumnezeeşti,  cari  nu  sunt  cuprinse  între 
«părţ'le  alese»,  de  o  parte  pentru  a  întregi  povestirile  ce  se 
dau,  a  înfăţişă  împrejurările,  din  cari  a  pornit  îndemnul,  ce  se 
vede  lucrând  întPo  povestire  ori  altă,  iară  de  altă  parte  a  încheia 
unitatea  cărţii,  care  lipseşte  când  se  dau  numai  fragmente.  Şi 
tot  asemenea  tâlcuirea  va  lumină  locurile  greu  de  înţeles. 

N’am  avut  gândul  să  spun  aci,  ceeace  trebuie  să  fie  o 
bună  tâlcuire,  ci  am  voit  numai  să  semnalez  îndatorirea  de  a 
ne  preocupă  pe  toţi  aceia,  cari  ar  puteâ  contribui  cu  ceva  la 
promovarea  acestui  lucru  trebuitor. 

Şi  până  se  va  ivi  omul  pregătit  să  dea  o  tâlcuire  unitară, 
ar  fi  bine  ca  fiecare  dintre  preoţii  mai  pricepuţi,  să  prindă  a-şi 
răsfoi  însemnările  de  până  acî,  să  caute  orientări  nouă  şi  gru- 
pându-şi  cunoştinţele  în  jurul  câte  unei  părţi  din  «Biblia  mică», 
să  le  publice  venind  prin  aceasta  în  ajutorul  tuturor  acelora, 
cari  se  ocupă  cu  tâlcul  altor  părţi.  Două  condiţii  aş  dori  să 
mai  amintesc:  limba  să  fie  aceea  înţeleasă  de  popor,  iară  în 
enararea  unor  părţi  ale  Scripturei,  cari  nu  se  cuprind  în  «Biblia 
mică»,  să  se  păstreze  pe  cât  posibil  cuvântul  biblic. 

Aceste  încercări  ale  multora,  revăzute  la  vreme,  ar  puteâ 

fi  strânse  în  broşură  şi  puse  Ia  îndemâna  tuturor  spre  folos, 

având  noi  mângâierea  că,  oricât  de  fără  pretenţii,  am  adus  şi 

noi  câte  o  părticică  la  măreaţa  clădire  a  împărăţiei  lui  Dumnezeu 

între  oameni.  Preot.  P.  M. 

'  * 

Viorica,  prelucrare  de  pr.  N.  Runceanu.  Preţul  20  bani. 

In  fascicolul  trecut  al  revistei  noastre  adusesem  informaţia, 
că  la  Bucureşti  s’a  înfiinţat  din  preoţi  şi  mireni  un  «cerc  de 
publicaţii  religioase  şi  morale »  cu  scopul  de  a  tipări  broşuri 
ieftine  pentru  popor.  A  doua  broşură  publicată  de  acest  cerc 
(prima  e  « Primul  omor»,  de  Pr.  Ec.  I.  Popescu-Mălăeşti,  pe 
care  insă  n’o  cunoaştem)  conţine  o  povestire  moralizătoare, 
potrivită  pentru  tinerime  —  Viorica.  Lucrarea  întreagă  e  bine 
iniţiată  şi  promite  a  da  roade  bune. 

CEOITICA. 


Cătră  cetitori.  Aducem  la  cu¬ 
noştinţa  onoraţilor  cetitori  că  pentru 
lunile  de  vacanţă  Iulie  şi  August  nu 
scoatem  revista.  In  anii  trecuţi  nnmai 
într'o  lună  de  vacanţă  n’am  scos-o; 
în  anul  acesta  însă,  luând  in  conside¬ 
rare  scumpirea  hârtiei  şi  a  tiparului, 
cari  au  adus  cu  sine  o  urcare  a  chel¬ 
tuielilor,  nu  o  scoatem  în  ambele  luni 
de  vacanţă.  Fascicolul  acesta  e  deci 
pentru  Septemvrie  şi  V,  Octomvrie. 
Fascicolele  cu  numerele  restante  vor 
apare  în  curând.  • 

Noi  ne  dăm  silinţa  ca  să  fim 
folositori  în  aceste  vremuri  grele.  Ne 
rugăm  însă,  ca  şi  onoraţii  noştri  cetitori 
să  ree  în  considerare  jertfele  ma¬ 
teriale  cele  aducem  şi  să-şi  împlinească 
obligamentele  faţă  de  revistă.  Avem 
restanţe  foarte  multe  încă  de  pe  anii 
trecuţi,  dar  şi  din  anul  curent.  Trebuie 
să  spunem  că  îndeosebi  cetitorilor 
din  dieceza  Caransebeşului  le  place 
să  primească  revista,  dar  nu  să  o  şi 
plătească.  Sperăm  că  nu  vor  întârzia  a 
ne  trimite  abonamentul  toţi  restanţierii 
noştri  —  fără  ca  să  le  mai  trimitem 
rugări  speciale. 

* 

Proiectul  guvernului  de  ajuto¬ 
rare  a  funcţionarilor  —  şi  preoţimea. 
Guvernul  ţării  a  pregătit  uu  proiect, 
pe  care  vrea  să-l  prezinte  dietei  spre 
aprobare,  în  scopul  de  a  veni  în  aju¬ 
torul  funcţionarilor  plătiţi  ori  ajutoraţi 
de  stat  cu  suma  de  87  milioane  cor. 
Un  gând  drept,  care  va  trezi  mul- 
ţămire  recunoscătoare  la  toţi  aceia,  a 
căror  luptă  amară  cu  traiul  înăsprit 
al  zilelor  de  acum,  vine  să  o  amelio¬ 
reze.  In  adevăr  traiul  de  acum  în 
condiţii'  înzecit  de  grele,  eră  omori- 
tor  pentru  aceia  a  căror  plată  după 
slujbă  rămase  cea  veche  din  vremea 


de  pace.  Actul  guvernului  e  un  ajutor 
venit  la  timp. 

O  nedumerire  amară  ne  paşte, 
că  în  vreme  ce  toţi  funcţionarii,  fie 
plătiţi  pe  dea-întregul  ori  numai  aju¬ 
toraţi  de  stat,  sunt  luaţi  în  privire  cu 
o  sumă  de  ajutorare,  care  nu  poate 
fi  mai  mică  de  400  cor.,  până  şi  ser¬ 
vitorii  cancelariilor  vor  primi  cel  puţin 
200  cor.  —  preoţimea  e  trecută  cu 
vederea.  Nu  suntem  în  măsură  deplină 
să  controlăm  nedumerirea,  căreia  îi 
dă  glas  şi  «Românul»  în  Nr.  247, 
dar  adeverindu-se  temerea,  ar  constitui 
o  gravă  desconsiderare  a  tagmei  preo¬ 
ţeşti,  care  nu  numai  trăeşte  în  ace¬ 
leaşi  condiţii  grele  ale  vieţii  de  azi,  ci 
e  un  factor  hotărîtor  în  purtarea  răs- 
boiului  cumplit  aici  între  cei  rămaşi 
acasă,  un  factor  superior  multor  altora 
în  serviciile,  pe  cari  le  aduce  statului 
cu  arma  Duhului,  cu  cavântul  şi  cu 
fapta  alinând  dureri,  potolind  suferinţe, 
mângâind  în  năcazuri,  liniştind,  în¬ 
tărind  şi  încurajând  pe  cei  loviţi  de 
soarte,  ca  să-şi  supoarte  cu  încredere 
şi  nădejde  povara  şi  ridicând  moralul 
obştei  pentru  scopurile,  pe  cari  statul 
le  urmăreşte  prin  operaţiile  de  pe 
câmpul  de  luptă. 

Pentru  noi,  preoţimea  româ¬ 
nească,  înlăturarea  dela  ajutorare  ar 
constitui  o  nouă  nedreptate,  pe  lângă 
aceia  ce  ni-s’a  făcut  cu  legea  de  evin- 
cvenale.  Şi  doară  preoţimea  româ- 
nească  mai  mult  decât  preoţimea 
oricărei  alte  confesiuni  concurge  cu 
parte  efectivă  la  purtarea  râsboiului, 
dacă  ne  gândim  la  câţi  fii  de  preoţi 
luptă  cu  arma  în  mână  în  câmpul 
de  răsboiu. 

Doară  presupunerea  că  trăind 
la  sate,  ravagiile  şcumpetei  nu  bântue 
în  măsura  în  care  loveşte  pe  funcţionarii 

oraşelor,  nu  îşi  are  o  justificare,  căci 
tocmai  ia  sate  în  această  vreme  nu 
ne  putem  încassâ  stola  dela  credincioşi. 
Iar  dacă  însaş  casa  preotului  la  sat 
s’ar  ţinea  ceva  mai  uşor,  familia  pe 
care  o  creşte  la  oraş  îi  este  de  mai 
mare  greutate  ca  orăşenilor.  Dacă  în 
genere  preotul  poartă  economie,  aceea 
azi  se  lucră  cu  greutate  enormă  şi 
plată  scumpă,  dar  înafară  de  asta  uşa 
preotulilî  se  deschide  întâi  de  cei 
lipsiţi,  ca  să  le  întindă  mână  de  ajutor, 
aducând  deci  jertfa  materială  şi  în 
acest  fel,  în  care  nu  prea  revine  nici 
unui  slujbaş.  Să  se  mai  adauge,  că  în 
toate  satele  de  unde  învăţătorul  e  dus 
la  oaste  preotul  îl  suplineşte  gratuit, 
conform  ordinelor  autorităţii  bisericeşti, 
făcând  şi  slujba  învăţătorului,  care  va 
avea  conform  proiectului  să  primească 
cele  400  cor. 

Nu  avem  noi  posibilitatea  să  a- 
tragem  atenţiunea  guvernului  asupra 
nedreptăţii,  ce  s’ar  face  preoţimei,  care 
prin  congrua,  ce  o  primeşte  dda  stat 
e  pusă  în  rândul  funcţionărimei  me¬ 
nită  a  fi  ajutorată,  ci  ne  adresăm  şi 
noi  câtrâ  factorii  de  cădere  cu  aceleaş 
cuvinte  din  «Românul»;  «Corul  nostru 
episcopal  şi  deputaţii  noştri  îşi  vor 
şti  face  datoria  prevenind  guvernul  un¬ 
gar,  să  facă  schimbarea  înainte  de  a 
supune  proiectul  desbaterii  parlamen¬ 
tare»  —  dar  noi  adaugem  temerea,  să 
nu  rămână  glasul  nostru  glas,  ce  ră¬ 
sună  în  pustii,  ori  să  fim  sfidaţi  chiar 
de  autorităţile  bisericeşti,  ca  şi  mai  zi¬ 
lele  trecute,  când  se  puse  în  răspun¬ 
derea  preoţimei  neputinţa  de  a  se  în¬ 
cassâ  contribuţia  poporului  în  darea 
generală  de  cult  (sidoxie),  pentru  care 
va  fi  tras  la  răspundere  preotul,  «ori 
se  va  detrage  acea  sidoxie  din  coti- 
grua  Sfinţiei  Tale»  cum  spune  ordinul, 
deşi  «Instrucţiunea  pentru  încassarea 
acestei  dări  dispune  dar;  «dacă  nu 
se  încassează  suma  întreagă,  ci  numai 


o 'parte,  preotul,  respective  epitropia 
trimite  la  cassa  arhidiecezanâ  numai 
sumaîncassafă,  iar  consemnarea  restan- 
ţierilor  se  trimite  la  Consistor,  care 
va  face  încassarea  prin  organele  ad¬ 
ministrative». 

Am  rămâneâ  desiluzionaţi,  dacă 
ne-ar  lipsi  cei  cari  să  ne  poarte  grija 
şi  dacă  din*  cauza  aceasta  preoţimea 
ar  fi  scurtată  în  dreptul  de  a  se  îm¬ 
părtăşi  de  ajutorul  dela  stat.  ( p ) 

* 

lubileul  institutului  pedagogic 
din  Blaj.  La  1865  a  înfiinţat  institutul 
mitropolitul  AL  Şterca  Suluţiu.  In  acest 
an  a  împlinit  50  de  ani  de  vieaţă  rod¬ 
nică  în  luminarea  satelor  aparţină¬ 
toare  bisericei  gr.-catolice.  Din  acest 
prilej  s’a  aranjat  la  Blaj  serbare  jubi¬ 
lară.  Intre  alte  împrejurări,  desigur 
această  serbare  a  celui  mai  vechiu 
institut  pedagogic  gr.-cat.,  avea  altă 
înfăţişare,  în  alt  cadru.  Deastădată 
serbarea  s’a  ţinut  în  biserica-catedralâ 
cn  discursuri  ale  profesorilor  actuali 
ai  institutului,  a  primului  profesor  di- 
rigent  al  institutului  şi  a  harnicului 
director  de  acum.  - 

La  început  avea  cursul  de  2  ani, 
la  1880  se  ridică  Ia  3  ani,  iar  azi  elevii 
urmează  4  cursuri,  şi  prin  strădania 
neobosită  a  profesorilor,  institutul  stă 
cu  vrednicie  alături  de  oricare  alt  in¬ 
stitut  de  aceeaş  categorie.  Un  însemnat 
factor  de  educaţie  e  desigur  internatul 
înfiinţat  la  1807,  care  adăposteşte  în 
bune  ’  condiţii  aproape  pe  toţi  elevii 
institutului. 

Alături  de  întreaga  obşte  româ¬ 
nească  dorim  şi  noi  institutului  jubi- 
lant,  ca  trecutul  de  50  ani  să-i  fie  te¬ 
melie  solida  de  vieaţă  lungă,  plină  de 
roade  binefăcătoare  în  lumina  şi  cul¬ 
tura,  pe  care  să  o  împartă  din  belşug 
prin  elevii,  pe  cari  an  de  an  îi  trimite 
în  toate  părţile.  (p) 


îndreptare.  In  fascicolul  trecut 
al  revistei  noastre,  cele  două  şire  de 
sus  dela  pag.  175  sunt  a  se  ceti  aşa : 
«Asupra  datoriilor  preotului  şi  a  acti¬ 
vităţii  sale  pastorale  a  spus  cuvinte 
nimerite  păr,  E.  Stoica»  etc. 


